cyanic-selkie/wikianc huggingface dataset:
མཚོ་རླབས་
མཚོ་རླབས་ཀྱི་སྣང་ཚུལ་དངོས་དེ་ཇི་ལྟར་བྱས་ནས་གྲུབ་པ་ཞིག་ཡིན།
སའི་གོ་ལའི་ཐོག་གི་མཚོ་རླབས་ནི་གཙོ་བོ་ཟླ་བའི་རྐྱེན་གྱིས་ཡིན།དེའི་ཞོར་ལ་ཉི་མའི་བཀའ་དྲིན་ཡང་ཡོད། ཉ་གང་ཟླ་བའམ་ཟླ་བ་གསར་པ་ཤར་བའི་སྐབས་ཉི་མ་དང་སའི་གོ་ལ་དེ་བཞིན་ཟླ་བ་བཅས་ཚངས་ཐིག་གཅིག་གི་ཐོག་ལ་གནས་ཤིང་། སྐབས་དེའི་མཚམས་ལ་སའི་གོ་ལར་ཉི་མའི་རྔུབ་ཤུགས་སམ་སའི་གོ་ལའི་འཐེན་ཤུགས་དེས་ཕྱོགས་གཅིག་གམ་ཕྱོགས་ལྡོག་པའི་གནས་སུ་ཚུད་པས་མཐོ་རླབས་བྱུང་། ཟླ་བ་ཡར་འགྲོའམ་མར་འགྲོའི་མཚམས་འདིར་ཟླ་བའི་འཐེན་ཤུགས་ཀྱི་བྱེད་ནུས་དེས་ཉི་མའི་རྔུབ་ཤུགས་ལ་བྱེད་ནུས་ལ་ཁ་གཏད་པས་དམའ་རླབས་དེ་བྱུང་། མཚོ་རླབས་གཅིག་གི་འཁོར་ཡུན་ནང་། ཉི་མ་དང་ཟླ་བ་དེ་བཞིན་སའི་གོ་ལ་བཅས་གསུམ་གྱི་གནས་བབ་མི་འདྲ་བས་མཚོ་རླབས་བྱུང་ཁུངས་ལ་ཤུགས་རྐྱེན་མི་འདྲ་བ་ཐེབས་ཀྱི་ཡོད།
མཚོ་རླབས་ཀྱི་འགྱུར་བ་དེས་མི་རྣམས་ཀྱི་འཚོ་བ་ལ་ཐད་ཀར་ཤུགས་རྐྱེན་ཐེབས་ཀྱི་ཡོད། མཐའ་ཡས་རྒྱ་མཚོ་ཆེན་པོའི་ཕ་མཐར་འགྲོལ་བའམ་མཚོ་ཐོག་ཏུ་ཉ་སྲིན་བཟུང་བ། དེ་མིན་མཚོ་ཐོག་ལས་གྲྭའམ་མཚོ་འགྲམ་གྱི་ཐོན་སྐྱེད་བྱེད་སྒོ་ཚང་མར་མཚོ་རླབས་ཀྱི་ཤུགས་རྐྱེན་ཐེབས་ཀྱི་ཡོད། མཚོ་རླབས་ཀྱི་ཆོས་ཉིད་རྟོགས་པའི་ཆེད་དུ་ཚན་རིག་མཁས་ཅན་ཚོས་མཚོ་རླབས་ཀྱི་ཞིབ་འཇུག་དེ་སྔར་མུས་གནང་བཞིན་ཡོད།  མཚོ་རླབས་ཀྱི་ཁྲོད་དུ་ནུས་པ་ཆེན་པོ་ཞིག་བསྡུས་ཡོད། མཚོ་རླབས་གློག་འདོན་ནི་མཚོ་མོའི་རྦ་རླབས་ཀྱི་འཕེལ་གྲིབ་ལ་བརྟེན་ནས་མངོན་འགྱུར་བྱུང་བ་ཞིག་ཡིན།  མིག་སྔར་རང་རྒྱལ་གྱིས་མཚོ་རླབས་གློག་འདོན་ས་ཚིགས་བཅུ་ལྷག་ཙམ་བཙུགས་ཟིན། ༡༩༨༠ལོར་ཅང་ཤཱ་མཚོ་རླབས་གློག་འདོན་ས་ཚིགས་ལས་གྲུབ་ཟིན་པ་དང་། ལོ་རེར་གློག་ཏུའུ་༡༠༧༠༠ལྷག་མཁོ་འདོན་གནང་ཐུབ་ཀྱི་ཡོད། མཚོ་རླབས་གློག་འདོན་ས་ཚིགས་དེས་གཅིག་ནས་ནུས་ཁུངས་འཕྲོ་བརླག་ཏུ་བཏང་མེད་ལ་གཉིས་ནས་ཁོར་ཡུག་ལ་གནོད་སྐྱོན་གང་ཡང་བྱུང་མེད་པས་ཀུན་ལ་ཕན་པ་ཆེན་པོ་བསྐྲུན།
གནང་ཅེན་འཚལ་ཞྀང
མཐོང་ཆེན་བྱེད་ཅིང།
བ་སོ་མཚོ་ཁ་
བ་སོ་མཚོ་ཁ་ – བ་སོ་མཚོ་ཁ་སྤྱི་མཐུན་རྒྱལ་ཁབ Republic of Côte d'Ivoire
མགར་ཁྲིང་འབྲིང་བཙན་བྲོད།
མགར་ཁྲིང་འབྲིང་བཙན་བྲོད་ནི་བོད་ཀྱི་བློན་ཆེན་ཞག་རེད།ཁོང་གིས་སྤེལོ་༦༨༥ནས་༦༩༩བར་དབང་བསྒྱུར་བྱས་པ་རེད།
ཁི་རག་ཏེ་ཡ་
ཁི་རག་ཏེ་ཡ་ – ཁི་རག་ཏེ་ཡ་སྤྱི་མཐུན་རྒྱལ་ཁབ Republic of Croatia 克罗地亚
བདེ་སྨོན་བསྡུས་པ་
བདེ་སྨོན་བསྡུས་པ།
༄༅། །བདེ་སྨོན་བསྡུས་པ་བཞུགས་སོ། །
ཨེ་མ་ཧོ༔ ངོ་མཚར་སངས་རྒྱས་སྣང་བ་མཐའ་ཡས་དང༔ གཡས་སུ་ཇོ་བོ་ཐུགས་རྗེ་ཆེན་པོ་དང༔ གཡོན་དུ་སེམས་དཔའ་མཐུ་ཆེན་ཐོབ་རྣམས་ལ༔ སངས་རྒྱས་བྱང་སེམས་དཔག་མེད་འཁོར་གྱིས་བསྐོར༔ བདེ་སྐྱིད་ངོ་མཚར་དཔག་ཏུ་མེད་པ་ཡི༔ བདེ་བ་ཅན་ཞེས་བྱ་བའི་ཞིང་ཁམས་དེར༔ བདག་གཞན་འདི་ནས་ཚེ་འཕོས་གྱུར་མ་ཐག༔ སྐྱེ་བ་གཞན་གྱི་བར་མ་ཆོད་པ་རུ༔ དེ་རུ་སྐྱེས་ནས་སྣང་མཐའི་ཞལ་མཐོང་ཤོག༔ དེ་སྐད་བདག་གིས་སྨོན་ལམ་བཏབ་པ་ཡིས༔ ཕྱོགས་བཅུའི་སངས་རྒྱས་བྱང་སེམས་ཐམས་ཅད་ཀྱིས༔ གེགས་མེད་འགྲུབ་པར་བྱིན་གྱིས་བརླབ་ཏུ་གསོལ༔ ཏདྱཐཱ༔   པཉྩནྡྲི་ཡ་  ཨ་ཝ་བོ་ངྷ་ནི་སྭཱ་ཧཱ༔
ཁོས་བྷ་
ཁོས་བྷ་ – ཁོས་བྷ་སྤྱི་མཐུན་རྒྱལ་ཁབ Republic of Cuba 古巴
གནང་སྦྱིན་གྱི་དངོས་པོ་
བྱས་རྗེས་བཞག་མཁན་ལ་བྱ་དགའ་སྤྲད་པའི་དངོས་པོ།
གནང་ཞུའི་ཇ་འགྱེད་
གནང་བ་ཞུ་ཆེད་གཏེར་བའི་ཇ་དང་དངུལ་འགྱེད།
གནང་སྦྱིན་བདག་རྐྱེན་ཐལ་དྲག་པ་
དངོས་པོའི་གསོལ་རས་དང་མིང་གི་གོ་གནས་གཟེངས་བསྟོད་བྱ་རྒྱུ་ཐལ་ཆེ་བ་
སེབ་རུ་སི་
སེབ་རུ་སི་ – སེབ་རུ་སི་སྤྱི་མཐུན་རྒྱལ་ཁབ Republic of Cyprus 塞浦路斯
ཆེ་ཥི་
ཆེ་ཥི་– ཆེ་ཥི་སྤྱི་མཐུན་རྒྱལ་ཁབ Czech Republic
གནད་སྨིན་འབད་སྒྲུབ་བྱེད་པ་
གང་དུ་དམིགས་སའི་གནད་ཐོག་ཏུ་ཕན་པར་བྱས་པ།
ཌན་མར་ཀི་
ཌན་མར་ཀི་ – ཌན་མར་ཀི་རྒྱལ་གཞིས་རྒྱལ་ཁབ Kingdom of Denmark 丹麦
གཞི་བྷོ་ཊི་
གཞི་བྷོ་ཊི་ – གཞི་བྷོ་ཊི་སྤྱི་མཐུན་རྒྱལ་ཁབ Republic of Djibouti 吉布提
གནད་ལ་བསྒྲེ་བ་
གཡོ་ཐབས་ཀྱིས་གནོད་པ་བྱེད་པ་སྟེ། རྗེའི་མདོ་རྩའི་ཟིན་བྲིས་ལས། གནད་ལ་བསྒྲེ་བ་ནི་ཡོན་པོ་དང་གྱ་གྱུའི་རྣམ་པས་གནོད་པ་བྱེད་པ་སྟེ་དེ་སུ་ལ་ཡང་མི་བྱའོ།།
སྐུད་མེད་དྲ་བ།
སྐུད་མེད་དྲ་བ་རྒྱ་ཡིག་གི་མིང་ལ༼་བྱ་སྤྱོད་གླེང་མང་༽ཟེར། སྐུད་མེད་དྲ་བ་མནའ་འབྲེལ་བཟོ་ཚོང་གི་ཚོང་རྟགས་ཡིན་ཞིང་ཐོན་རྫས་གྲགས་ཅན་མཚོན་རྟགས་ངོས་འཛིན་བྱེད་ཆས་ཤིག་ཡིན།དེ་ནི་IEEE༨༠༢.༡༡ཚད་གཞིར་བྱས་ཏེ་བསྐྲུན་པའི་སྐུད་མེད་ཁྱབ་ཆུང་དྲ་རྒྱའི་ལག་རྩལ་ཞིག་ཡིན། སྐུད་མེད་དྲ་བ་རྒྱུན་དུ་༼WiFi༽འམ༼་Wifi༽བྲིས་ཀྱི་ཡོད།འོན་ཏེ་བྲིས་སྲོལ་དེ་གཉིས་སྐུད་མེད་དྲ་བ་མནའ་འབྲེལ་བཟོ་ཚོང་གིས་ཁས་ལེན་བྱས་མེད།
ཇེ་རར་རི་ནལ་དི།
ཇེ་རར་རི་ནལ་དི་(ཧྥ་རན་སིའི་སྐད།: Gérard Rinaldi)ནི་༡༩༤༣ལོའི་ཟླ་བ་གཉིས་པའི་ཚེས་༡༧ཉིན་འཁྲུངས་པ་དང་༢༠༡༢ལོའི་ཟླ་བ་གསུམ་པའི་༢ཉིན་ཚེ་ལས་འདས་པཔ་རེད། ཁོང་ནི་འཁྲབ་སྟོན་པ་དང་ཧྥ་རན་སེའི་གཞས་པ་དང་། སྐད་གྲགས་ཡོད་པའི་ལེ་ཤར་ལོ་ཡི་ཁོངས་མི་ཞིག་རེད།
མགར་བཙན་སྷ་ལྡོབ་བུ།
མགར་བཙན་སྷ་ལྡོབ་བུ་ནི་བོད་ཀྱི་བློན་ཆེན་ཞག་རེད།ཁོང་གིས་སྤེལོ་༦༦༧ནས་༦༨༥བར་དབང་བསྒྱུར་བྱས་པ་རེད།
གནམ་བསྐོས་
གནམ་གྱི་ལྷའི་བཀའ་ལ་བརྟེན་ནས་ས་སྟེང་གི་བདག་པོར་བསྐོས་པ། མེས་རྒྱལ་ནང་ཁུལ་དུ་གོང་མ་ལ་གནམ་བསྐོས་གོང་མ་ཟེར་སྲོལ་ཡོད་ཅིང། བོད་ཀྱི་གནའ་རབས་ཡི་གེ་རྙིང་པའོ་ལོ་རྒྱུས་ནང་གནམ་ལྷ་བབས་ཀྱི་བདག་པོ་ཟེར་བ་དང་གོ་དོན་གཅིག་པ་ཡིན་པ་དང། བོན་པོའི་ཆོས་ལུགས་ཀྱི་ཐ་སྙད་ཅིག་ཡིན།
དབའས་རྒྱལ་ཏོ་རེ།
དབའས་རྒྱལ་ཏོ་རེ་ཡང་ན་དབའས་སྟག་རྣ་ཅན་ནི་བོད་ཀྱི་བློན་ཆེན་ཞག་རེད།ཁོང་གིས་སྤེལོ་༨༣༦ནས་༨༤༢བར་དབང་བསྒྱུར་བྱས་པ་རེད།
དེ་ལ་ཐ་སྙད་དབང་དུ་བྱས་པ་
དེ་སྒྲ་ལ་ཐ་སྙད་དབང་དུ་བྱས་པ་གསུམ་ནི། ཐ་སྙད་འདས་པ་དང་། རྣམ་གྲངས་གཞན་བརྗོད་པ་དང་། ལྷག་བཅས་ཏེ་གསུམ་མོ། དང་པོ་ཐ་སྙད་འདས་པ་ལ་འཇུག་པ་ནི། དཔེར་ན། བོད་ཡུལ་ནི་ས་མཐོའོ། དེ་ལ་གངས་རི་དང་བྲག་རི་མང་ངོ་ལྟ་བུ་དང་། མེ་འཁོར་ནི་ཤིན་ཏུ་ཆེའོ། དེ་རླངས་འཁོར་ལས་མགྱོགས། དེ་སྐྱེལ་འདྲེན་ལ་ཤིན་ཏུ་གལ་ཆེ། ལྟ་བུ་སྟེ། དོན་དེ་འདས་མ་འདས་གང་ཡིན་ཡང་རུང་མིང་གི་ཐ་སྙད་ཙམ་འདས་པ་ལ་མིང་དེ་སླར་འདྲེན་མི་དགོས་པར་དེ་ཞེས་བརྗོད་པའི་གོ་བ་ལྟ་བུའོ། གཉིས་པ་རྣམ་གྲངས་གཞན་བརྗོད་ལ་འཇུག་པ་ནི། དཔེར་ན། ལྟོ་ལྡིར་བ་གང་དང་གང་ཡིན་པ་དེ་དང་དེ་ནི་བུམ་པའོ། གདུང་འདེགས་པ་གང་དང་གང་ཡིན་པ་དེ་དང་དེ་ནི་ཀ་བའོ། ལྟ་བུ་སྟེ། བུམ་པ་དང། ཀ་བའི་རྣམས་གྲངས་གཞན་དུ་མ་ཡོད་པ་གང་སྒྲ་དང་དེ་སྒྲས་གོ་བར་བྱེད་པ་ལྟ་བུའོ། གསུམ་པ་ལྷག་བཅས་ལ་འཇུག་པ་ནི། དཔེར་ན། ཡོད་དེ། བརྗོད་དེ། ལྟ་བུ། སྔར་ལྷག་བཅས་ཀྱི་སྐབས་སུ་བཤད་པ་རྣམས་ཏེ་དོན་སྔ་མ་ལས་གཞན་ཞིག་འདྲེན་རྒྱུ་ཡོད་མེད་ལ་མི་ལྟོས་པར་ཚིག་གི་ཐ་སྙད་ལྷག་མ་ཙམ་འདྲེན་ཅིང་སྟོན་པའོ། འདི་གསུམ་ནི་མིང་ཚིག་གི་ཐ་སྙད་དང་བརྗོད་བྱའི་དངོས་པོ་གཉིས་ཀྱི་ནང་ནས། གཙོ་བོར་ཐ་སྙད་ཁོ་ན་ལ་འཇུག་པས་ན་ཐ་སྙད་ལ་འཇུག་པ་ཞེས་བྱའོ། །
ཀུ་རྩི་ཕྲ་མོ་
ས་འོག་འབུ་ཕྲ་མོ་ཞེས་པའི་དོན།
༼དུང་དཀར་ཚིག་མཛོད་ཆེན་མོ་༽ནས་བཏུས།
ཝ་ལེ་ཐ།
ཝ་ལེ་ཐ་(Valletta)ནི་མལ་ཏ་ཡི་རྒྱལ་ས་རེད།
ཀུ་རིངས་སྡེ་ལྔ་
༼དུང་དཀར་ཚིག་མཛོད་ཆེན་མོ་༽ནས་བཏུས།
ཀུ་ར་རི་
འདི་བོད་སྐད་དུ་བསྒྱུར་ན་སྒྲ་སྒྲོགས་ཞེས་པ་སྟེ། བྱ་ཀུ་ར་རི་ཞེས་པ་ཞིག་ཡོད་པ་དེ་ཡིན་པ་མངོན་བརྗོད་ཀྱི་གཞུང་མང་པོར་བཤད།
༼དུང་དཀར་ཚིག་མཛོད་ཆེན་མོ་༽ནས་བཏུས།
ཀུ་རུ་
རྒྱ་གར་བྱང་ཕྱོགས་ཀྱི་ཡུལ་ཞིག་གི་མིང་སྟེ། བོད་སྐད་དུ་བསྒྱུར་ན་སྒྲ་ངན་དང་སྒྲ་མི་སྙན་དུ་ཡང་འབོད་ཅེས་མཁས་དབང་དགེ་འདུན་ཆོས་འཕེལ་གྱིས་མཛད་པའི《གཏམ་རྒྱུད་གསེར་གྱི་ཐང་མ》ཤོག་གྲངས༡༦༡ལས་གསལ་བ་དེ་ཡིན།
༼དུང་དཀར་ཚིག་མཛོད་ཆེན་མོ་༽ནས་བཏུས།
ཀུ་མཱ་ར་ཤྲི་
ཀྲུང་གོའི་རྒྱུས་ཐོག་ནང་པའི་ཆོས་ལུགས་ཀྱི་ལོ་ཙཱ་བ་ཆེན་པོ་བཞི་ཡི་གྲས། ལི་ཡུལ་དུ་ཡབ་རྒྱ་གར་བ་ཀུ་མཱ་ར་ཡན་དང་ཡུམ་ལི་ཡུལ་བྱང་རྒྱུད(དེང་སང་ཤིན་ཅང་ཁུ་ཁྲེ་ཁུལ)ཀྱི་རྒྱལ་པོའི་སྲས་མོ་ཞིག་གི་སྲས་སུ་སྤྱི་ལོའི་དུས་རབས་བཞི་པའི་ཤིང་འབྲུག(༣༤༤)ལོར་འཁྲུངས། ཡབ་ཡུམ་གཉིས་ཀྱི་མཚན་བསྡོམས་ཏེ་ཀུ་མྰ་ར་ཤྲི་སྟེ་བོད་སྐད་དུ་གཞོན་ནུ་དཔལ་ཞེས་གསོལ། སྐུ་ན་ཆུང་དུས་རབ་ཏུ་བྱུང་ཞིང་། ཁ་ཆེའི་ཡུལ་དུ་ཕེབས་ནས་། ཐོག་མར་ཐེག་དམན་གྱི་ཆོས་ལ་སྦྱངས་ཤིང་། རྗེས་སུ་ཐེག་པ་ཆེན་པོའི་ཆོས་ལ་ཞུགས་ནས་དབུ་མའི་ལྟ་བ་འཛིན་པའི་པཎྚིཏ་ཆེན་པོར་གྱུར། རྒྱ་གར་ནུབ་ཕྱོགས། ཀྱི་རྒྱལ་ཁབ་འགའ་ཞིག་ཏུ་ཕེབས་ནས་ནང་ཆོས་འཆད་སྤེལ་མང་པོ་མཛད་ཅིང་། ཆིན་སྔོན་མའི་རྒྱལ་རབས་ཀྱི་། རྒྱལ་པོ་ཧྥུ་ཅིའན་གྱི་ཅེན་ཡོན(建元)ཁྲི་ལོ་བཅོ་བརྒྱད་པ(༣༨༢)ལོར་ལི་ཡུལ་དུ་ཕྱིར་ལོག་ཕེབས་རྗེས། རྒྱལ་པོའི་སྲས་མོ་ཞིག་གི་མག་པ་གནང་། ཆིན་སྔོན་མའི་རྒྱལ་པོ་ཧྥུ་ཕེ(符)ཐའི་ཨན(太安)ཁྲི་ལོ་དང་པོ་ཤིངབྱ(༣༨༥)ལོར་ལེང་ཀྲའུ(凉州)རུ་གདན་དྲངས་པ་ལྟར་དེར་ལོ་ངོ་བཅུ་དྲུག་ཙམ་བཞུགས་པར་བརྟེན། རྒྱ་བོད་གཉིས་ཀའི་སྐད་ཡིག་ཀྱང་བྱང་ཆུབ་པར་མཁྱེན། ཆིན་ཇེས་མའི་རྒྱལ་རབས་ཀྱི་རྒྱལ་པོ་ཡའོ་ཤིན(姚兴)གྱི་ཧུང་ཧྲི(弘始)ལོ་གསུམ་པ་ལྕགས་གླང(༤༠༡)ལོར་རྒྱལ་ས་ཤིས་ཨན་དུ་རྒྱལ་ཁབ་ཀྱི་སློབ་དཔོན་དང་འདྲ་བའི་གུས་བཀུར་ཞུས། དེ་དུས་དགུང་ལོ་ང་བདུན་དུ་ཕེབས། དེར་ལོ་བཅུ་གསུམ་གྱི་རིང་ལ《རྡོ་རྗེ་གཅོད་པ》ལ་སོགས་པའི་ཤེར་ཕྱིན་གྱི་མདོ་ཆེ་ཆུང་སྣ་ཚོགས་དང་། 《དམ་པའི་ཆོས་པདྨ་དཀར་པོ》《དྲི་མེད་གྲགས་པས་བསྟན་པའི་མདོ》སོགས་མདོ་མང་པོ་དང་། མགོན་པོ་ཀླུ་སྒྲུབ་ཀྱི《དབུ་མ་རྩ་བ་ཤེས་རབ》《དབུ་མ་སྒོ་བཅུ་གཉིས་པ》སློབ་དཔོན་འཕགས་པ་ལྷས་མཛད་པའི་《དབུ་མ་བཞི་བརྒྱ་པ》མགོན་པོ་ཀླུ་སྒྲུབ་ཀྱིས་མཛད་པར་གྲགས་པའི《ཤེར་ཕྱིན་ཆེན་མོ་བམ་པོ་བརྒྱ་པ》བཅས་བཀའ་བསྟན་བམ་པོ་སུམ་བརྒྱ་དང་གྱ་བཞི་རྒྱ་སྐད་དུ་བསྒྱུར་ཞིང་། སློབ་མ་ཡང་མང་པོ་བསྐྱངས། མཐར་དགུང་ལོ་བདུན་ཅུ་པ་ཆུ་བྱི(༤༡༢)ལོར་དགོངས་པ་མྱ་ངན་ལས་འདས། ལོ་རྒྱུས་འདི་བཞིན་མཁས་པའི་དབང་པོ་རེན་ཅི་ཡུས་ཀྱིས་གཙོ་སྐྱོང་གནང་ནས་རྩོམ་སྒྲིག་མཛད་པའི《ཆོས་ལུགས་ཚིག་མཛོད》ནས་བོད་སྐད་དུ་བསྒྱུར་ཏེ་དྲངས། ལོ་རྒྱུས་འཆད་ཚུལ་འདི་དང་མི་འདྲ་བ་ཞིག《དེབ་ཐེར་དམར་པོ》ལྕགས་དཔར་མའི་གྲངས༡༣ནས༡༦བར་གསལ་བས་དེར་གཟིགས་པར་ཞུ་རྒྱུ་ལགས་སོ། །
༼དུང་དཀར་ཚིག་མཛོད་ཆེན་མོ་༽ནས་བཏུས།
བསམ་གཏན་གླིང་དགོན
མཚན་རྒྱས་པར་གནས་མཆོག་རྭ་སྒྲེང་བསམ་གཏན་གླིང་ཞེས་ཞུ། འདིར་འཁོར་ལམ་མེད་པས་རྭ་སྒྲེང་ནས་རྐང་ཐང་མར་ཆུ་ཚོད་གཅིག་ཙམ་ཤར་ངོས་སུ་སོང་ན་དགོན་དེར་སླེབས། དགོན་དེ་ནི་ཐོག་མར་རྗེ་ཙོང་ཁ་པར་རྗེ་བཙུན་འཇམ་དབྱངས་ཀྱིས་ལུང་བསྟན་པ་ལྟར་འཇམ་དཀར་བ་དཔལ་ལྡན་བཟང་པོ་དང་། རྟོགས་ལྡན་བྱང་སེམས། གནས་བརྟན་རིན་ཆེན་རྒྱལ་མཚན། གནས་བརྟེན་བཟང་སྐྱོང་བ་བཅས་དབུས་པ་བཞི་དང་། བླ་མ་རྟོགས་ལྡན་འཇམ་དཔལ་རྒྱ་མཚོ་དང་དགེ་བཤེས་རབ་གྲགས། དགེ་བཤེས་འཇམ་དཔལ་བཀྲ་ཤིས། དགེ་བཤེས་དཔལ་སྐྱོང་བཅས་མདོ་སྨད་པ་བཞི་བཅས་ཐོག་མར་རྫ་སྟེང་ཅེས་པར་བཞུགས་སྐབས་ཨ་དཀར་པོའི་ཆར་བབས། དེ་ནས་ད་ལྟའི་དགོན་གནས་བསམ་གཏན་གླིང་དུ་ཕེབས་ནས་དབུས་སུ་རྗེ་ཉིད་དང་། གཡས་གཡོན་དུ་འཁོར་དག་པ་རྣམ་བརྒྱད་བཞུགས་པའི་སྒྲུབ་ཕུག་ཡོད། རྗེ་ཙོང་ཁ་བ་བདེ་མཆོག་དྲིལ་བུ་སྐུ་ལྔའི་སྐུ་མཚམས་དམ་པོར་མཛད་པའི་སྐབས་བདེ་མཆོག་གི་ཡུམ་རྡོ་རྗེ་ཕག་མོ་ཞལ་གཟིགས་ནས་ཁྱོད་ཀྱིས་གནས་འདིར་མོ་དགོན་ཞིག་འདེབས་དགོས་གསུངས་པར་རྗེ་ཙོང་ཁ་པས་ཕོ་དགོན་འདེབས་དགོས་ཞེས་ཞུས་པས་ད་འོ་ན་ང་གཉིས་སུ་མགྱོགས་འགྲན་ཏེ་སུ་མགྱོགས་ཀྱང་དེའི་འདོད་པ་ལྟར་བགྱིས་གསུངས་པ་ལྟར་ལོངས་སྤྱོད་མཛའ་མོའི་ཐོག་ཅེས་པའི་སྤང་སྡིངས་ནས་སུ་མགྱོགས་འགྲན། རྗེ་ཙོང་ཁ་པས་རྒོད་ཐང་དཀར་ཞིག་ལ་སྤྲུལ་ནས་ཡར་བྱོན་སྐབས། རྡོ་རྗེ་ཕག་མོས་ཉི་ཟེར་ལ་ཆིབས་ཏེ་ཞབས་རྗེས་བཞག་སྟེ་མར་ཕེབས་པ་དང་། རྗེ་ཁྱོད་སྐུ་ལས་ཁག་ཨེ་སོང་ཞེས་ཞུས། རྗེ་ཙོང་ཁ་པས་རྡོ་རྗེ་ཕག་མོ་སྔོན་ལ་བྱོན་འདུག་པས་ད་ནི་ཁྱེད་ཀྱི་ཐུགས་འདུན་བཞིན་མོ་དགོན་འདེབས། དགོན་པའི་མཚན་ལ་བསམ་གཏན་གླིང་ཞེས་ཞུ་གསུངས་ནས་རྟེན་དུ་བྱེ་མ་ཨ་ཀྲོང་གི་རྗེ་ང་འདྲ་མ་དང་། རྩ་རི་བསྐོར་བའི་ཕྱག་འཁར། ལྷུང་གཟེད། ཞ་ཐུལ། གཏེར་དུང་སོགས་འཇོག་གནང་མཛད། སྔོན་འདུ་ཁང་ཀ་བ་ཉེར་བཞིའི་ནང་རྗེ་ཙོང་ཁ་བའི་སྒྲུབ་ཕུག་དང་གོང་གསལ་གྱི་ནང་རྟེན་དེ་དག རྡོ་རྗེ་གཡུ་སྒྲོན་མའི་བླ་རྡོ་སོགས་རྟེན་སྐུ་ཇི་སྙེད་མཇལ་རྒྱུ་ཡོད། ད་དུང་འོག་ཏུ་ཨ་ར་པ་ཙའི་ཆུ་མིག་དང་རྫ་སྟེང་སྒང་ཞེས་པར་ཨ་ཡིག་གི་རང་བྱོན་དང་། ཆོས་གོས་རྣམ་སྦྱར་གྱི་རང་བྱོན་སོགས་མཇལ་རྒྱུ་ཡོད། ད་ལྟ་སྔོན་གྱི་འདུ་ཁང་གི་གྱང་གོག་སྟེང་གསར་བཞེངས་གནང་བའི་འདུ་ཁང་ནང་རྗེ་ཙོང་ཁ་པའི་སྒྲུབ་ཕུག་དང་། རྗེ་ཙོང་ཁ་པ་དང་། རྡོ་རྗེ་ཕག་མོའི་ཞབས་རྗེས། རྡོ་རྗེ་གཡུ་སྒྲོན་མའི་བླ་རྡོ། གཞན་ཡང་སྔོན་གྱི་སྐུ་བརྙན་དེ་དག་གི་སྐུ་ཚབ་གསར་བཞེངས་གནང་བ་མང་པོ་མཇལ་རྒྱུ་ཡོད།
དེ་སྒྲ་
དེ་སྒྲ་བཤད་པ། ཆོས་དབྱང་ཛིག་པོ་
གསུམ་པ་དུས་ཀྱི་དབང་གིས་གཉིས་ལ་འཇུག་པ་ནི། དཔེར་ན། འདས་་དང་མ་འོངས་པ་ལ་འཇུག་པ་གཉིས་ཏེ། 3-1 དང་བོ་འདས་པ་ལ་འཇུག་ནི། དཔེར་ན། སྔོན་གྱི་བསྐལ་བ་དེ་ལ། དུས་རབས་སྔོན་མ་དེའི་སྐབས་ལོ་དེའི་ནང་། ཟླ་བ་སྔ་མ་དེ་ལ། ཁ་སང་གི་དུས་དེ་ལ། ལྟ་བུ་སྟེ། བསྐལ་བ་དང། ལོ་དང་། ཟླ་བ་དང་། ཞག་དང་། ཟ་མ་གང་རུང་ཞིག་དུས་ད་ལྟ་བར་བཟུང་བའི་འདས་པ་ཐམས་ཅད་ལ་དེ་སྒྲ་འཇུག་གོ། 3-2 གཉིས་པ་མ་འོངས་པ་ལ་འཇུག་པ་ནི། དཔེར་ན། སང་གི་དུས་དེ་ཙམ་ན། ཟླ་བ་རྗེས་མ་དེ་ལ། ལོ་རྗེས་མ་དེ་ལ། མ་འོངས་དམངས་གཙོ་རང་ལུགས་ཀྱི་སྐབས་དེ་ལ། ལྟ་བུ་སྟེ་བསྐལ་བ་འདི་ད་ལྟ་བ་བྱས་ཚེ། བསྐལ་བ་སྔོན་མ་ཡན་ཆད་འདས་པ་དང་། བསྐལ་བ་རྗེས་མ་ཕན་ཆད་མ་འོངས་པ་དང་། ལོ་འདི་ད་ལྟ་བར་བཟུང་ཚེ། ལོ་སྔ་མ་འདས་པ་དང་། ལོ་རྗེས་མ་མ་འོངས་པ་དང་། དེ་བཞིན་དུ་ད་ལྟའི་སྐད་ཅིག་མ་འདི་ལ་ལྟོས་ནས། སྐད་ཅིག་སྔ་མ་འདས་པ་དང་། སྐད་ཅིག་ཕྱི་མ་མ་འོངས་པར་འཇོག་དགོས་པ་སོགས་གཅིག་གཅིག་ལ་ལྟོས་ནས་འཇོག། དེ་སྒྲ་ནི་དངོས་པོའི་ནང་ནས་བདག་ལ་མི་འཇུག། དུས་ཀྱི་ནང་ནས་ད་ལྟ་བ་ལ་མི་འཇུག་སྟེ། བདག་ལ། ང་རང་། ང་། ཁོ་བོ། བདག་ཉིད་ཟེར་བ་ལས་དེ་སྒྲ་མི་འཇུག་ལ། བདག་དང་འབྲེལ་བའི་དངོས་པོ་ལ་འཇུག་པ་གོང་བཞིན་ནོ། །
༡༨༣༣ལོ།
༡༨༣༣ལོ་ནི་ཀེ་ལུའོ་ཀེ་ལི་ཡའི་ལོ་ཐོའི་ནང་བཀོལ་སྤྱོད་བྱས་པའི་ལོ་ཞིག་ཡིན།
མཚན་ལྟའི
དབྱིན་ཇིའི་ཞིབ་འཇུག་པས་ཤེས་རྟོགས་བྱུང་བ་ལྟར་ན།རིག་ནུས་ཁ་པར་མང་ཆེ་བར༼མཚན་ལྟ༽འམ་ཡང་ན༼མིག་སྲུང༽གི་བྱེད་ནུས་ལྡན་སྟབས་མ་གཞི་འཆར་ཤེལ་གྱི་ཟེར་སྔོན་ཆུང་དུ་འགྲོ་ཡི་ཡོད་ཀྱང་།ལག་ཐོགས་ཁ་པར་སྤྱོད་མཁན་དེ་བས་ཀྱང་གཉིད་ཁུག་དཀའ་བ་ཡོད།
དེའི་གོང་གི་ཞིབ་འཇུག་བྱས་འབྲས་ཤིག་ལས་མངོན་དོན།ཟེར་སྔོན་གྱིས་མིག་ཤེད་ལ་གནོད་པ་མ་ཟད་གཉིད་ཁུག་པར་ཡང་སྐྱོན་རྒྱག་གི་ཡོད།དེས་ན་རིག་ནུས་ཁ་པར་བཟོ་གྲྭ་དང་ཚོང་པས༼མཚན་ལྟ༽དང༼མིག་སྲུང༽གི་བྱེད་ནུས་བཟོས་ཡོད།དེས་ཁ་པར་ནས་ཟེར་སྔོན་འཕྲོ་ཚད་ཉུང་དུ་འགྲོ་ཐུབ་ཀྱི་ཡོད་མོད།འོན་ཀྱང་དབྱིན་ཇིའི་མན་ཁྲེ་སི་ཐེ་སློབ་ཆེན་གྱི་ཞིབ་འཇུག་མི་སྣས་ཟེར་སྔོན་གྱིས་གཉིད་ཁུག་པར་སྐྱོན་རྒྱག་པ་དང༼མཚན་ལྟ༽དང༼མིག་སྲུང༽གི་བྱེད་ནུས་སྤྱད་པ་དང་བསྡུར་ན་གཉིད་མ་ཉལ་གོང་ཁ་པར་སྤྱོད་སྐབས་འཆར་ཤེལ་གྱི་འོད་མདངས་ཆུང་དུ་བཏང་ན་གཉིད་ཁུག་པར་དེ་བས་ཕན་ཐོགས་ཡོད་པ་ཤེས་ཡོད།
དེ་སྒྲ་དངོས་པོ་ལ་འཇུག་པ་བཞི་
དེ་སྒྲ་དངོས་པོ་ལ་འཇུག་པ་བཞི་ནི། བདེན་པ་དང་། གསང་བ་དང་། བདག་གི་བ་དང་། ཕ་རོལ་པ་ལ་འཇུག་པ་བཞི་ལས། དང་བོ་བདེན་པ་ལ་འཇུག་པ་ནི། དཔེར་ན། དེ་བཞིན་ཉིད། དེ་ཁོ་ན་ཉིད། ཆོས་རྣམས་ཀྱི་དེ་ཉིད། ལྟ་བུའི་བརྗོད་བྱའི་དངོས་པོ་དེའི་ངོ་བོ་ཉིད་དམ་རང་བཞིན་ནམ་བདེན་པར་སྟོན་པར་བྱེད་པའོ། གཉིས་པ་གསང་བ་ལ་འཇུག་པ་ནི། དཔེར་ན། དེ་མ་བཤད། དེ་མ་སྟོན། དེ་སུ་ལའང་མ་སྟོན། ལྟ་བུ་གསང་བྱའི་དངོས་པོ་དེའི་བརྡ་སྔར་སོང་ཟིན་པས་གང་ཟག་ལ་གསང་བྱ་དེ་བཤད་ཚེ། གསང་བྱའི་རང་མིང་མི་སྨོས་པར། དེ་ཞེས་བརྗོད་པ་ལྟ་བུའོ། གསུམ་པ་བདག་གི་བ་ལ་འཇུག་པ་ནི། དཔེར་ན། རང་གི་ཡོ་བྱད་སོགས་ལ་མིག་གཏད་དེ། ཁོའི་དེ། བདག་གི་དེ། བདག་ཉིད་ཀྱི་དེ། ངའི་དེ་ལྟ་བུ་བདག་གི་བའམ་བདག་དང་འབྲེལ་བའི་དངོས་པོ་ལ་དེ་སྒྲ་འཇུག་པ་ལ་ཟེར་ཞིང་། བདག་ཉིད་ལ་དེ་སྒྲ་མི་འཇུག་གོ། བཞི་བ་ཕ་རོལ་པོ་ལ་འཇུག་པ་ནི། དཔེར་ན། མེ་དེ། རྟ་དེ། བོད་དེ། རྒྱ་དེ། ཁྱེད་ཀྱི་དེ། གཞན་གྱི་དེ། ལྟ་བུ་སྟེ་གང་ཟག་ཕ་རོལ་བོདང་། དེ་དང་འབྲེལ་བའི་དངོས་པོ་གཉིས་ཀ་ལ་དེ་སྒྲ་འཇུག་གོ། བརྗོད་བྱའི་དངོས་པོའི་ངོ་བོ་ཉིད་རང་མིང་གིས་བརྗོད་མ་བརྗོད་ལ་མ་ལྟོས་པར་དེ་ཞེས་བརྗོད་པས་གོ་བར་བྱེད་པས་ན་འདི་བཞི་བ་ལ་འཇུག་པའི་དེ་སྒྲ་དངོས་པོ་ལ་འཇུག་པ་ཞེས་བཤད་དོ།
རིག་འཛིན་ལེགས་ལྡན་རྗེ་
གཏེར་སྟོན་རིག་འཛིན་ཆེན་པོ་ལེགས་ལྡན་བདུད་འཇོམས་རྡོ་རྗེ་ནི། ༼གཏེར་སྟོན་རིག་འཛིན་རྒོད་ལྡེམ་སྐུ་ཕྲེང་གཉིས་པ། མཚན་ཞན་གསང་མཚན་རྡོ་རྗེ་གྲོ་ལོད་རྩལ། ཉི་ཟླ་འོད་ཟེར། པདྨ་ནག་པོ།༽  པདྨ་ཀ་ཐང་ལས། མཐའ་དམག་དབུས་རྡིབ་འབྲི་དང་ཕག་པ་འཐབ༔ དབུས་གཙང་སིལ་བུ་ཕག་གྲུ་ཚལ་པར་འགྲོ༔ སྟག་ཚང་ཟབ་ལུང་སྦས་པའི་གཏེར་ཁ་འདི༔ མི་བཞག་འདོན་པའི་རྟགས་འདི་བསྟན་ནས་འབྱུང༔ གཏེར་སྟོན་རྡོ་རྗེ་གྲོ་ལོད་ཞེས་བྱ་འབྱུང་༔ ཞེས་དང་། རིག་འཛིན་ཡོངས་འདུས་ལུང་བྱང། ཏནྟྲའི་སྤྱི་ལུང་སོགས་ལུང་དུ་མ་ནས་བཟིན་པའི་སྐྱེས་བུ་འདི་ནི་གཅེན་མངའ་རིས་པཎ་ཆེན་དང་ཡབ་ཡུམ་གཅིག་ཏུ་འོད་གསལ་ལྷའི་རིགས་ལས་མངའ་རིས་རྒྱལ་པོའི་གདུང་བརྒྱུད་ཡབ་མཁས་གྲུབ་ཆེན་པོ་འཇམ་དབྱངས་རིན་ཆེན་རྒྱལ་མཚན་དང་ཡུམ་འབྲོ་ལྕམ་ཁྲོམ་པ་རྒྱན་གཉིས་ཀྱི་སྲས་སུ་ཕྱི་ལོ་༡༥༡༢རབ་བྱུང་དགུ་པའི་ཆུ་སྤྲེལ་ལོའི་སྤྲེལ་ཟླའི་ཚེས་བཅུར་སྐུ་བལྟམས། འདིའི་ཉིན་ཡབ་ཡུམ་སྲས་འཁོར་དང་བཅས་པས་ཚེས་བཅུའི་མཆོད་པ་རྒྱས་པར་མཛད་ཅིང་ཚེས་བཅུའི་གཏོར་དབང་ཇོ་ལགས་པཎ་ཆེན་གྱིས་མཛད་པས་སྐུ་ཚེ་དེའི་ཡོངས་འཛིན་ལ་སྔ་བ་མངའ་པཎ་ཉིད་ཡིན། ཡུམ་གྱིས་འབྲི་ཀློག་རྣམས་བསླབ། ཡབ་ཀྱིས་དབུ་སྐྲ་བྲེག་ནས་ཆོས་མིང་ཉི་ཟླ་གྲགས་བཟང་དུ་བཏགས་ཀྱང་ཀུན་སྐྱོང་གླིང་པའི་ལུང་བསྟན་བཞིན་ལེགས་ལྡན་བདུད་འཇོམས་ཞེས་མཚན་ཡོངས་སུ་གྲགས། ལས་བྱང་ལེ་བརྒྱད་ནས་དབུ་བཟུངས་མདོ་རྒྱུད་ཀྱི་ཆོས་སྤྱོད་ཁག་ངག་བསླབ་མཛད་དེ་ཡབ་ཀྱི་ཞལ་ནས་ཤེས་རབ་ཆེ་བར་འདུག་གསུངས། ལོ་གཅིག་གཉིས་ལ་བྱིས་པའི་ཀུན་སྤྱོད་བསྐྱངས་ཏེ་ཀུན་སྤྱོད་ཚུབ་དྲག་པས་མི་ཀུན་གྱིས་འདི་འབྱུང་པོ་ལེགས་ལྡན་མ་ནོར་བར་འདུག་ཟེར་བ་འབྱུང། དེའི་ཚེ་སྲུ་མོ་སྐྱོང་ངེ་ཞེས་པ་ཞིག་ཡོད་པ་ཉིད་ལ་ཤིན་ཏུ་ཐུགས་བྱམས་པ་ཞིག་ཡོད་པ་ཤ་དུག་གིས་གྲོངས་པ་ནས་ཐུགས་ལ་སྡུག་བསྔལ་བཟོད་དཀའ་བ་བྱུང་སྟེ་དུས་དེས་རྐྱེན་བྱས་མི་རྟག་ཁོ་ན་དྲན། ཡབ་རྗེ་དམ་པས་སྔགས་བཙུན་གྱི་འདུས་པ་བརྒྱ་ཉི་ཤུ་ཙམ་ལ་མདོ་དབང་དཀྱིལ་འཁོར་དྲུག་བཅུ་རེ་ལྔའི་དབང་ལུང་ཁྲིད་རྣམས་རྒྱས་པར་གནང་བ་གསན་ཞིང། དེ་ནས་རིམས་པས་སྒྱུ་འཕྲུལ་དཀྱིལ་འཁོར་སོགས་དབང་ལུང་ཁྲིད་མན་ངག་ངོ་སྤྲོད་ཕྱག་ལེན་སྔགས་སྡེབས་རླུང་འཁོར་དབྱངས་ཐིག་གར་གསུམ་སོགས་ལོ་གསུམ་གྱི་བར་མ་ཆད་པར་གནང་བ་རྣམས་གསན། ཡབ་ཀྱིས་ཞལ་ནས་དབང་རྒྱལ་གྱིས་ལེགས་ལྡན་འདི་སྐྱོངས་གསུངས་པ་བཞིན་ཇོ་ལགས་ཀྱི་ཕྱག་ཕྱིར་བྱོན་ཏེ་བཀའ་ཆོས་གནང་ཚད་གསན། གཞན་ཡང་གཏེར་སྟོན་སྔགས་འཆང་ཤཱཀྱ་བཟང་པོ་ལས་བྱང་གཏེར་སྒྲུབ་སྐོར་རྣམ་གསུམ་བཀའ་ཕུར་ཐུགས་གསུམ་སོགས་གསན་ནས་རི་བོ་དཔལ་འབར་དུ་བླ་སློབ་ལྷན་ལོ་མཚམས་ལ་བཞུགས་ཐུགས་དམ་འཕེལ་ཞིང་དག་སྣང་མང་པོ་ཤར། བསམ་ཡས་སྟེང་ཁང་རྣམ་སྣང་གསང་སྒྲོམ་ནས་ཟབ་ཆོས་རིག་འཛིན་ཡོངས་འདུས་དང་ཐུགས་རྗེ་ཆེན་པོ་འཁོར་བ་དབྱིངས་སྒྲོལ། རིན་ཆེན་སྙིང་པོའི་བྲག་ནས་ཚེ་སྒྲུབ་བདུད་རྩི་འཁྱིལ་བ། འོན་ཕུ་སྟག་ཚང་ནས་གུ་རུ་དྲག་པོ་དབུ་དགུ་སོགས་སྤྱན་དྲངས་པའི་ཟབ་གཏེར་ལ་པོད་གསུམ། གཞན་ཡང་སྦས་ཡུལ་འབྲས་མོ་ལྗོངས་ཀྱི་གནས་སྒོ་ཕྱེ། བྱང་བདག་ཆོས་རྒྱལ་བཀྲ་ཤིས་སྟོབས་རྒྱལ་ལ་སྔ་འགྱུར་བཀའ་གཏེར་གྱི་གདམས་ངག་ཕལ་ཆེ་བ་བུམ་པ་གང་བྱོའི་ཚུལ་དུ་གནང་སྟེ་བྱང་པའི་ཆོས་བདག་ཏུ་བསྐོས་ནས་མ་འོངས་ལུང་བསྟན་མང་དུ་གནང་། ཞལ་སློབ་ལ་བྱང་བདག་ཆོས་རྒྱལ་བཀྲ་ཤིས་སྟོབས་རྒྱལ། འབྲི་གུང་རིན་ཆེན་ཕུན་ཚོགས་སོགས་དུ་མ་ཞིག་མཆིས། ཆོས་རྒྱལ་བྱང་པས་གསང་རི་ཞེས་པར་སྔ་འགྱུར་རྡོ་རྗེ་ཐེག་པའི་ཆོས་གྲ་རྒྱ་ཆེར་བཙུགས་པའི་མཁན་པོ་མཛད་དེ་གང་འདུལ་གདུལ་བྱའི་རེ་བ་བསྐང་ནས་དགུང་གྲངས་བརྒྱ་དང་བཅུ་གསུམ་དུ་ཕེབས་པའི་ཚེ་རེ་ཞིག་གདུལ་བྱ་རྫོགས་པར་མཁྱེན་ནས་གསང་སྔགས་ཐེག་མཆོག་གླིང་དུ་རྫོགས་ཆེན་ཟངས་ཐལ་གྱི་བར་དོ་ལྔའི་སྙན་བརྒྱུད་གསུངས་པའི་ཚེ་སྐུ་མྱ་ངན་ལས་འདའ་རྒྱུའི་གསུང་བྱོན་པའི་ན་ཆོས་རྒྱལ་ཆེན་པོས་མི་འདའ་བར་གསོལ་བ་བཏབ། ལན་ལ་ད་རེས་ང་བསྡད་པས་མི་ཡོང་། དེ་ཙམ་གཙིགས་ཆེ་ན་ཁྱོད་རང་གི་བུར་ཡོང་ངོ་ཞེས་ལུང་བསྟན་མཛད་དེ་མཐར་རབ་བྱུང་བཅུ་པའི་ཕྱི་ལོ་༡༦༢༥ལོར་ཞི་བར་གཤེགས་སོ།།
ངན་ལམ་སྟག་སྒྲ་ཀླུ་ཁོང།
ངན་ལམ་སྟག་སྒྲ་ཀླུ་ཁོང་ནི་བོད་ཀྱི་བློན་ཆེན་ཞག་རེད།ཁོང་གིས་སྤེལོ་༧༨༢ནས་༧༨༣བར་དབང་བསྒྱུར་བྱས་པ་རེད།
མོ་ན་ཁོ་གྲོང་།
མོ་ན་ཁོ་གྲོང་(Monaco-Ville)ནི་མོ་ན་ཁོ་ཡི་རྒྱལ་ས་རེད།
ཇོ་གདན་དགོན
རྭ་སྒྲེང་ནས་ཕོ་མདོ་བརྒྱུད་ངར་སྨད་དང་། དེ་ནས་ངར་སྟོད་བར་སྤྱི་ལེ་ཉི་ཤུ་རྩ་བརྒྱད་ཙམ་སོང་ན་ངར་སྟོད་གྲོང་གི་རྒྱབ་རེའི་འདབས་སུ་དགོན་དེ་མཇལ་རྒྱུ་ཡོད། ཇོ་གདན་ཞེས་པ་ནི། སྔོན་དགོན་དེར་ནང་རྟེན་དུ་ཇོ་བོ་རྗེའི་བཞུགས་གདན་རི་དྭགས་ཀྲི་ནའི་པགས་པ་ཞིག་ཡོད་པས་མཚན་དེ་ལྟར་བྱུང་། དགོན་ཕྱག་འདེབས་པ་པོ་ནི་འབྲོམ་སྟོན་པ་ཡིན། དེའང་སྔོན་ངར་སྟོད་ཀྱི་རྫོང་དཔོན་སྡེ་པ་འོད་འཇོ་ཞེས་པས་འབྲོམ་རིན་པོ་ཆེར། ཁྱེད་ཀྱིས་ངའི་གཅེན་པོ་ཕྲང་ཀ་བེར་ཆུང་གིས་ཞུས་པ་ལྟར་རྭ་སྒྲེང་དགོན་པ་ཕྱག་འདེབས་གནང་འདུག ད་ནི་ངའི་ལུང་པའི་ཕུ་འདིར་ཡང་དགོན་པ་ཞིག་ཕྱག་འདེབས་པར་ཞུ་ཞུས་པས། འབྲོམ་གྱིས་ཁྱེད་ཀྱི་རེ་འདོད་ལྟར་དགོན་ཞིག་འདེབས་ཆོག་ཀྱང་ང་ལ་ནང་རྟེན་འཇོག་རྒྱུ་མེད་ཅེས་གསུངས་པས། རྫོང་དཔོན་གྱིས་ངའི་བླ་མའི་བཞུགས་གདན་ཞིག་ཡོད་པས་དེ་ཕུལ་ཆོག་ཞུས་པས་ཇོ་གདན་ཞེས་པ་དེ་ལྟར་བྱུང་། སྔོན་རྭ་སྒྲེང་དགོན་གྱི་དགོན་ལག་ཡིན་པས་དགེ་འདུན་དགུ་གྲྭ་རེ་རྭ་སྒྲེང་ནས་གཏོང་གནང་དགོས། ད་ལྟ་གསར་བཞེངས་འདུ་ཁང་ནང་སྔོན་གྱི་སྐུ་བརྙན་གྱི་སྐུ་ཚབ་གསར་བཞེངས་གནང་བ་མཇལ་རྒྱུ་ཡོད། ངར། ཞེས་པ་ནི་ཡུལ་ལྷའི་མིང་ཡིན། དེའང་ལྷ་གཡག་སྤུན་གསུམ་ཡོད་པས་ངར་ལྷ་གཡག་པོ་ནི་ལྷ་གཡག་དཀར་པོ་ཞིག་དང་། འགོང་རོང་གཡག་པོ་ནི་གཡག་ཁམས་པ་ཞིག ཞོལ་ལྷ་གཡག་པོ་ནི་གཡག་ཁྲ་ཁྲ་ཞིག་བཅས་གསུམ་ཡོད་པ་ལ་ཚང་མ་བཙུན་པའི་གཟུགས་བརྙན་ཡིན། ངར་ལྷ་གཡག་པོ་ནི་ཞབས་ལ་སྤེན་མ་ཟུག་སྟབས་གནས་དེར་ལུས། གཅིག་འགོང་རོང་ཞེས་པར་ཡོད། གཅིག་ཡུལ་ལྔའི་ནང་ཡོད། དེ་དག་གི་གནས་རི་གསུམ་པོ་ནི་ཕན་ཚུན་གཅིག་གིས་གཅིག་མཐོང་གི་ཡོད་ཅེས་ཟེར།
ཉི་ནུས།
ཉི་ཁང་།
ནུས་ཁུངས་གཞན་དག་གིས་འདོན་སྤྲོད་མི་དགོས་པའི་ཉི་ཁང་།༼པར༽
ཉི་ནུས་ཚ་དྲོད་གློག་འདོན་སྒྲིག་ཆས།
ཉི་ནུས་ཀྱི་གྱེས་འཕྲོའི་ཚ་དྲོད་བསྡུས་ཏེ་ཆུ་ཚ་པོ་བཟོས་པ་ལས་དྲོད་ཚད་མཐོ་བའི་རླངས་པ་བྱུང་ཞིང་། རླངས་འཁོར་འཕྲུལ་ཆས་ལ་འགུལ་ཤུགས་བསླེབས་ནས་གློག་གཏོང་བ།
ཉི་ནུས་ཚ་དྲོད་ཀྱི་གློག་འདོན།༼པར)
ཉི་ཐབ།
ཉི་འོད་ཀྱི་གྱེ་འཕྲོའི་ཚ་ནུས་ལ་བརྟེན་ནས་ཆུ་སྐོལ་བ་དང་ཟ་མ་བཟོ་བའི་ཉི་ཐབ་ཀྱི་སྒྲིག་ཆས།༼པར༽
ཉི་ནུས་རྐྱལ་རྫིང་།
ཉི་ནུས་སྤྱད་ནས་རྐྱལ་རྫིང་གི་ཆུའི་དྲོད་ཚད་སྙོམས་པོ་རྒྱུན་འཁྱོངས་བྱེད་ཐུབ།
ཉི་ནུས་རྐྱལ་རྫིང་།༼པར༽
ཉི་ནུས་སྐེམ་ཆས།
འདི་ནི་ཉི་ནུས་ཀྱི་འགྱེད་འཕྲོས་ནུས་ཁུངས་གཙོ་བོ་དང་། མཁའ་རླུང་གིས་སྐེམ་བྱེད་མཚམས་སྦྱོར་བྱས་པའི་དངོས་པོ་སྐེམ་པའི་སྒྲིག་ཆས་ཤིག་རེད།
ཉི་ནུས་ཀྱི་གྲང་མོ་བཟོ་བ།
འདི་ནི་ཉི་ནུས་ཀྱི་དྲོད་བསྡུ་འཕྲུས་ཆས་ཀྱིས་བསྡུས་པའི་ཚ་ནུས་ཀྱིས་གྲང་བཟོ་འཕྲུལ་ཆས་བསྒུལ་ཏེ་གྲང་མོ་བཟོ་གི་ཡོད། གྲང་བཟོ་འཕྲུལ་ཆས་གྱིས་ཡང་སྐོར་བསྐྱར་སྐོར་དུ་གྲང་མོ་བཟོ་བར་བརྟེན་ནས་ཚ་པོ་ནས་གྲང་མོར་གཏོང་བའི་བརྒྱུད་རིམ་ཞིག་རེད།
ཉི་མ་ནི་སའི་གོ་ལ་དང་ཐག་ཉེ་ཤོས་ཀྱི་བརྟན་སྐར་ཞིག་ཡིན་ཞིང་། དེར་ཁབ་ལེན་ར་བ་ཡོད་ལ་རང་སྐོར་རྒྱག་གི་ཡོད། དེའི་ཚངས་ཐིག་ལ་ཧ་ལམ་སྤྱི་ལེ་ཁྲི་༡༤༠ཡོད་པ་དང་། ཉི་མའི་ཁྱིམ་རྒྱུད་ནང་གི་སྐར་མའི་གོ་ལ་ཆེ་ཤོས་ཡིན་ཅིང་། དེ་ལ་ཉི་མའི་ཁྱིམ་རྒྱུད་ཀྱི་སྤུས་ཚད་ཀྱི་བརྒྱ་ཆ་༩༨ཙམ་ཚུད་ཡོད། དེའི་ཚངས་ཐིག་དང་སའི་གོ་ལའི་༡༠༩ཡི་ཚངས་ཐིག་གི་བསྡོམས་འབོར་ཧ་ལམ་འདྲ་མོད། དེའི་ནང་དུ་སའི་གོ་ལ་ཁྲི་༡༣༠ལྷག་ཙམ་ཤོང་ཐུབ།
ཉི་མའི་དཀྱིལ་འཁོར་དུ་ཆིང་ཞེས་བྱ་བའི་རྫས་རྒྱུ་འདུས་ནས་ཏན་ཞེས་བྱ་བའི་རྫས་རྒྱུར་འགྱུར་བའི་རྡུལ་ཕྲན་སྙིང་པོའི་འགྱུར་འབྱུང་ཐོན་ཏེ། ནུས་ཚད་ཤིན་ཏུ་ཆེན་པོ་རྒྱུན་ཆད་མེད་པར་གཏོང་བ་མ་ཟད། འཇིག་རྟེན་གྱི་བར་སྣང་དུ་འཕྲོ་བཞིན་ཡོད་པ་འདི་ནི་ཉི་ནུས་རེད། ཉི་ནུས་ནི་གཞི་རྩའི་ནུས་རྒྱུ་གལ་ཆེ་ཤོས་ཤིག་ཡིན་ཞིང་། སྐྱེ་དངོས་ཀྱི་ནུས་པ་དང་། རླུང་ནུས། མཚོ་རླབས་ཀྱི་ནུས་པ། ཆུ་ནུས་སོགས་ཚང་མ་ཉི་ནུས་ལས་བྱུང་བ་ཞིག་རེད། ཉི་མའི་དཀྱིལ་འཁོར་གྱི་དྲོད་ཚད་ཧྲེ་ཧྲི་ཏུའུ་ཁྲི་༡༥༠༠ཙམ་ཡིན་པ་དང་། ཕྱི་ངོས་ཀྱི་དྲོད་ཚད་ཧྲེ་ཧྲི་ཏུའུ་༦༠༠༠ཙམ་ཟིན་གྱི་ཡོད། སྐར་ཆ་རེར་སའི་གོ་ལར་འཕྲོས་པའི་ཉི་མའི་ནུས་ཚད་རྡོ་སོལ་ཚད་ལྡན་ཏུན་ཁྲི་༥༠༠དང་མཚུངས། ཀྲུང་གོའི་ས་གནས་ཁག་གི་ལོ་རེའི་ཉི་མའི་འགྱེད་འཕྲོ་སྨི་གྲུ་བཞི་མ་༣༣༥༠-༨༤༠༠བར་ཡིན་པ་དང་། དེའི་ཆ་སྙོམས་རིན་ཐང་ནི་ཕལ་ཆེར་སྨི་གྲུ་བཞི་མ་རེར་ཀྲའོ་ཅའོ་༥༨༦༠རེད།
ཀུ་རུ་ཀུ་ལླེ་
《དཔལ་སྒྱུ་འཕྲུལ་དྲ་བའི་རྒྱུད་སྟོང་ཕྲག་བཅུ་དྲུག་པ》དང་། 《ཀྱེེའི་རྡོ་རྗེའི་རྩ་རྒྱུད་རྒྱས་པ་བརྟག་པ་སུམ་ཅུ་རྩ་གཉིས་པ་ནང་གསེས་བརྟག་པ་བཅུ་གཉིས་པ》《ཀྱེའི་རྡོ་རྗེའི་རྩ་རྒྱུད་བསྡུས་པ་བརྟག་པ་གཉིས་པ》《ནང་གསེས་བརྟག་པ་དང་པོའི་ལེའུ་བཅུ་གཅིག་པ》བཅས་ནས་གསུངས་པའི་དབང་སྡུད་ཀྱི་ལྷ་མོ་ཞིག་སྟེ། འདི་ལ་སྐུའི་རྣམ་འགྱུར་མི་འདྲ་བ་དཀར་མོ་ཞལ་གཅིག་ཕྱག་དྲུག་མ་དང་། དམར་མོ་ཞལ་གཅིག་ཕྱག་བཞི་མ། དམར་མོ་ཞལ་གཅིག་ཕྱག་བརྒྱད་མ། དམར་མོ་ཞལ་གཅིག་ཕྱག་བཞི་མ་གཙོ་འཁོར་གསུམ་པ། དམར་མོ་གསང་སྒྲུབ་མཁའ་འགྲོ་རིགས་བཞིས་བསྐོར་བ། དམར་མོ་ལྷ་མོ་འཁོར་ལྷ་མོ་བཅུ་བཞིས་བསྐོར་བའི་ལྷ་བཅོ་ལྔ་མ་བཅས་ཡོད། དེ་རྣམས་སོ་སོའི་འགྲེལ་བཤད་མདོར་བསྡུས་གཤམ་དུ་གསལ།
༼དུང་དཀར་ཚིག་མཛོད་ཆེན་མོ་༽ནས་བཏུས།
བྱམས་མ་ཆེན་མོའི་སྐུ་བརྙན་གྱི་བཞེངས་ཚུལ་
བྱམས་མ་ཆེན་མོའི་སྐུ་བརྙན་གྱི་བཞེངས་ཚུལ་ལ་དཔྱད་པ་བཀའ་ཚད་མའི་དགོངས་དོན་གསལ་བར་བྱེད་པ་ཉི་མ་འབུམ་གྱི་འོད་ཟེར་ཞེས་བྱ་བ།
ནང་དོན་གནད་བསྡུས། དཔྱད་རྩོམ་འདིར་གཙོ་བོ་ཀུན་གསལ་བྱམས་མ་རྩ་བའི་རྒྱུད་དང་། གཡུང་དྲུང་ལས་རྣམ་པར་དག་པའི་རྒྱུད། མདོ་དྲི་མེད་གཟི་བརྗིད་སོགས་རྒྱལ་བའི་བཀའ་ཚད་མར་གཞི་བཟུང་ནས། བྱམས་མ་ཆེན་མོའི་རྒྱུད་འབུམ་གཟུངས་སོགས་ལ་བརྟེན་ནས་བྱུང་བའི་སྒྲུབ་གཞུང་སོ་སོའི་བཞེད་དོན་ལ་བློ་ཞིབ་མོས་དཔྱད་ནས། བཞེད་དགོངས་ནང་ཕན་ཚུན་མི་འཁྲུགས་པའི་ཆེད་དུ་གཞུང་དོན་ཇི་ལྟ་བ་བཞིན་བཞེངས་ཚུལ་སོ་སོ་བ་གསལ་བོར་བསྟན་ཏེ། རྒྱ་ཆེ་བའི་ལྷ་རིས་པ་རྣམས་ལ་གསལ་འདེབས་དང་རྗེས་སོར་ལྷ་སྐུ་གང་ཞིག་བཞེངས་ཀྱང་ཐོག་མར་གཞུང་དོན་ལ་ཞིབ་མོར་གཟིགས་དགོས་པ་གལ་ཆེན་ཡིན་ཚུལ་གྱི་བསྐུལ་མ་བྱས་ཡོད།
བརྡ་ཆད་གཙོ་བོ། བྱམས་མ་ཆེན་མོ། རྩ་བའི་རྒྱུད། ཀུན་གསལ་རྒྱས་སྒྲུབ། སྤྱན་གསུམ། སྐྱིལ་ཀྲུང་།
གླེང་སློང་།
དེ་ཡང་བྱམས་མ་ཆེན་མོ་རྩ་བའི་འབུམ་ལས། ཤེས་རབ་གསལ་བ་ཀུན་གྱི་ཡུམ་ཅིག་མ། །གཙོ་མོ་ཤེས་རབ་རྒྱལ་མོ་དྲི་མ་མེད། །གསལ་བའི་ཡེ་ཤེས་ཇི་ལྟ་ཇི་སྙེད་མཁྱེན། །ཀུན་གྱི་ཡུམ་ཅིག་སྙིང་རྗེའི་བདག་ཉིད་མ། །1 ཞེས་ཞང་ཞུང་སྐད་དུ་ས་ཏྲིག་ཨེར་སངས་དང་། བོད་རང་སྐད་ལ་ཤེས་རབ་བྱམས་མའམ་ཀུན་གསལ་བྱམས་མ་ཆེན་མོ་རུ་འབོད་པའི་རྒྱལ་བ་ཐམས་ཅད་ཀྱི་ཡུམ་དུ་གྱུར་པའི་དབྱིངས་ཀྱི་ཡུམ་ཆེན་མོ་འདིའི་ལྷ་སྐུའི་བཞེངས་ཚུལ་ལ། དེང་སང་སྤྱན་གསུམ་ཅན་གྱི་བཞེངས་ཚུལ་ཞིག་དར་ཁྱབ་ཇེ་ཆེར་འགྲོ་བཞིན་ཡོད་ལ། གཡུང་དྲུང་བོན་གྱི་ཞལ་ཐང་ཀུན་འདུས་ཆེན་མོ་ལས།2 བྱམས་མ་རྩ་བའི་ཆོ་གའི་ཞལ་ཐང་དང་། རྣམ་དག་པད་མ་ཀློང་ཡངས་ཀྱི་ཞལ་ཐང་གཅིག ཀུན་གསལ་བྱམས་མའི་བསྐྱེད་པ་དང་ཆོག་ཁྲིག་ལྟར་གྱི་ཞལ་ཐང་གཉིས། མོ་སྦྱོང་ལྷ་མིན་དང་བར་དོ་འདྲེན་པའི་ཞལ་ཐང་གཉིས་བཅས་ཞལ་ཐང་དྲུག་ལས་མི་ཉུང་བ་ནི་སྤྱན་གསུམ་ཅན་དུ་བཞེངས་འདུག དེ་དག་ལས་ཀུན་གསལ་བྱམས་མའི་བསྐྱེད་པ་དང་ཆོག་ཁྲིག་ལྟར་བཞེངས་པའི་ཞལ་ཐང་ནི་རྒྱལ་བའི་བཀའ་ཚད་མ་གང་གི་དགོངས་དོན་ལྟར་བྱུང་བ་བཤད་དཀའ་མོད། འོན་ཀྱང་གཞུང་དེ་དག་གི་དགོངས་པ་དང་མཐུན་པ་ལས། གཞན་པ་ནི་རང་རང་གི་གཞུང་ལས་སྤྱན་གསུམ་དུ་མ་བཞེད་པས། གཞུང་དོན་དང་མི་མཐུན་པར་སྣང་ཕྱིར། འདིར་བྱམས་མ་ཆེན་མོའི་སྐུ་བརྙན་གྱི་བཞེངས་ཚུལ་གཞུང་དོན་སོ་སོ་བ་ལྟར་དཔྱད་པ་ལ།
གཅིག བཀའ་དང་བཀའ་བརྟེན་ལས་བྱུང་བའི་བྱམས་མའི་སྐོར་སྤྱིར་གླེང་བ།
སྤྱིར་རྒྱལ་ཡུམ་བྱམས་མ་ཆེན་མོའི་སྐོར་ལ། བདག་ཅག་གི་སྟོན་པ་གཤེན་རབ་མི་བོས་ཞལ་ནས་གསུངས་པའི་མདོ་དང་འབུམ། རྒྱུད་དང་གཟུངས་སོགས་བསམ་གྱིས་མི་ཁྱབ་བགྲང་གིས་མི་ལང་བ་ཞིག་ཡོད་མོད། འདིར་གོང་ནས་གླེང་བའི་ཞལ་ཐང་དེ་དག་དང་འབྲེལ་བའི་བོན་གཞུང་དག་ལས་རང་གིས་གང་མཇལ་བའི་སྐོར་གླེང་བ་ལ། ཐོག་མར་གཏེར་ལས་བཏོན་དུས་དང་སྙན་དུ་བརྒྱུད་དུས་ཀྱི་སྔ་ཕྱིའི་དབང་དུ་བྱས་ན། སྤྱི་ལོ་༩༨༠ལོར་རྗེ་བཙུན་ཁྲོ་ཚང་འབྲུག་ལྷས་གཏེར་ནས་དྲངས་པའི་བྱམས་མ་རྩ་བའི་འབུམ་རྒྱུད་གཟུངས་གསུམ་དང་།3 བྱམས་མ་ཆེན་མོའི་གསང་སྒྲུབ། བྱམས་མ་ཆེན་མོའི་རྩ་བའི་སྒྲུབ་པ་སོགས་དང་། གཤེན་ཆེན་ཀླུ་དགས་སྤྱི་ལོ་༡༠༡༧མེ་སྦྲུལ་ལོར་4གཏེར་ནས་བཏོན་པའི་རྣམ་དག་པད་མ་གཡུང་དྲུང་ཀློང་གི་དཀྱིལ་འཁོར། སྤྱི་ལོ་༡༠༣༨ལོར་གཏེར་སྟོན་ཁུ་ཚ་ཟླ་འོད་ཀྱིས་5སྤ་གྲོ་ཕུག་གཅལ་ནས་སྔར་ལྷ་སྲས་མུ་ཏིག་བཙད་པོ་དང་ཁྱུང་པོ་གྱེར་ཟླ་མེད་གཉིས་ཀྱིས་སྦས་པའི་ཟབ་གཏེར་བཞེས་པ་ལས་བྱུང་བའི་གཡུང་དྲུང་ལས་རྣམ་པར་དག་པའི་རྒྱུད་ཕྱི་མ།6 བླ་ཆེན་དྲན་པ་ཁོད་སྤུངས་ཀྱིས་བསྟན་པ་འཕེལ་འགྲིབ་བྱུང་བའི་དུས་སུ། སྤ་གྲོ་སྟག་ཚང་ཤམ་པོའི་གཏེར་དུ་སྦས་ཤིང་། ཕྱིས་སུ་གཏེར་ནས་བཏོན་པའི་ལྷ་མོ་མུན་སེལ་སྒྲོན་མའི་མཆོད་བསྐོར་བདུན་པ་ཞེས་བྱ་བ་ལྷ་མོ་སུམ་བརྒྱའི་གཞུང་7ངམ་ཡོངས་གྲགས་སུ་མོ་སྦྱོང་དུ་འབོད་པའི་སྐོར།8 སྤྲུལ་བའི་སྐུ་མཆོག་བློ་ལྡན་སྙིང་པོ་དགུང་ལོ་ཉེར་དྲུག་བཞེས་པ་ཤིང་གླང་སྟེ་སྤྱི་ལོ་༡༣༨༥ལོར་སྟེང་ཆེན་དམུ་ཚ་གྱེར་མེད་ཀྱིས་ཁོང་ལ་སྙན་དུ་བརྒྱུད་པའི་སྟོན་པའི་མཛད་མདོ་རྒྱས་པ་དྲི་མེད་གཟི་བརྗིད་ལས།9 རྣམ་དག་ཡུམ་གྱི་དཀྱིལ་འཁོར་དང་། བྱམས་མ་རྩ་བའི་དཀྱིལ་འཁོར་གྱི་མདོ་དང་། བྱམས་མ་ཆེན་མོ་རྩ་བའི་བསྟོད་པ་ཉི་ཤུ་རྩ་གཅིག་གི་དོན་བསྟན་པའི་མདོ་སོགས་ཡོད། དེ་དག་ལས་མོ་སྦྱོང་གི་རིགས་དྲུག་གི་དཀྱིལ་འཁོར་གྱི་གཙོ་མོ་ནི་ཐུགས་རྗེ་བྱམས་མ་སོགས་ཡིན་པ་ལས་གཞན་དཀྱིལ་འཁོར་ཐམས་ཅད་ཀྱི་གཙོ་མོ་ཀུན་གསལ་བྱམས་མའམ་ཤེས་རབ་བྱམས་མ་ཡིན།
དེ་ཡང་ཅི་སྐད་དུ། རྒྱལ་བའི་བཀའ་ལ་སློབ་དཔོན་བཀའ་ཡིས་བརྟེན། །ཞེས་གསུངས་པ་བཞིན། སྟོན་པ་གཤེན་རབ་མི་བོའི་བཀའ་དེ་དག་ལ་བརྟེན་ནས་བྱུང་བའི་སྒྲུབ་ཐབས་སྐོར་ལ། རྗེ་བཙུན་ཁྲོ་ཚང་འབྲུག་ལྷས་གཏེར་ནས་དྲངས་པའི་བྱམས་མ་རྩ་བའི་རྒྱུད་དང་རྒྱས་པའི་རྒྱུད་དང་། གཤེན་ཆེན་ཀླུ་དགས་གཏེར་ནས་བཏོན་པའི་རྣམ་དག་པད་མ་གཡུང་དྲུང་ཀློང་གི་དཀྱིལ་འཁོར་དང་། གཏེར་སྟོན་ཁུ་ཚ་ཟླ་འོད་ཀྱིས་སྤ་གྲོ་ནས་གཏེར་བཞེས་པའི་གཡུང་དྲུང་ལས་རྣམ་པར་དག་པའི་རྒྱུད་ཕྱི་མ་སོགས་ལ་བརྟེན་ནས་བྱུང་བའི་བྱམས་མ་སྔགས་ལུགས་ཀྱི་སྐོར་ལ། སྐྱབས་སྟོན་རིན་ཆེན་འོད་ཟེར་གྱིས་མཛད་པའི་ཀུན་གསལ་རྒྱས་པའི་མངོན་རྟོགས་རྒྱས་བསྡུས་གསུམ་དང་ཀུན་གསལ་བྱམས་མ་རྒྱས་པའི་དཀྱིལ་འཁོར་གྱི་ཆོག་ཁྲིག་མཐོང་བ་དོན་གསལ་དང་དབང་ཆོག བྱམས་མའི་སྙིང་ཐིག་བསྡུས་པ་ནོར་བུའི་འཕྲེང་བ་སོགས་དང་། ཁོང་གི་སློབ་མ་ཞིག་གིས་མཛད་པའི་མ་རྒྱུད་བྱམས་མའི་ཕྱག་བཞེས་རིན་ཆེན་འཕྲེང་བ།10 མཛད་པ་པོ་མི་གསལ་བའི་བྱམས་མ་ཆེན་མོ་ཀུན་གསལ་བྱམས་མ་རྒྱས་པའི་སྒྲུབ་ཐབས།11 མཁས་གྲུབ་གཡུང་དྲུང་ཚུལ་ཁྲིམས་ཀྱིས་མཛད་པའི་ཤེས་རབ་བྱམས་མ་ཀུན་གསལ་རྒྱས་པའི་མངོན་རྟོགས་ཐར་ལམ་གསལ་བྱེད། མཁན་ཆེན་ཉི་མ་བསྟན་འཛིན་གྱིས་མཛད་པའི་ཀུན་གསལ་བྱམས་མའི་ཆོག་ཁྲིག་ཡིད་བཞིན་ནོར་བུའི་གཏེར་ཆེན། བྱམས་མ་སྔགས་ལུགས་ལ་ཉེ་བར་མཁོ་བའི་ཤོག་ཆུང་། བྱམས་མ་སྔགས་སུ་བསྒྲུབས་པའི་དཀྱིལ་ཆོག་ཟབ་ལམ་གསང་བའི་སྙིང་ཐིག མཁས་གྲུབ་གཡུང་དྲུང་ཚུལ་ཁྲིམས་ཀྱིས་མཛད་པའི་རྣམ་དག་པད་མའི་ཟིན་བྲིས་དང་མངོན་རྟོགས་གསལ་བའི་སྒྲོན་མེ་དང་། བྲུ་བོན་རྒྱལ་བ་གཡུང་དྲུང་གིས་མཛད་པའི་རྣམ་དག་པད་མ་ཡུམ་གྱི་འཕྲིལ་ལས་རྒྱས་པའི་གཞུང་གི་ཆོ་ག མཁན་ཉི་མ་བསྟན་འཛིན་གྱིས་མཛད་པའི་དབང་ཁྲིད་གེ་སར་གཞོན་ནུ་ངོ་མཚར་སྣང་བའི་དགའ་སྟོན་སོགས་ཡོད་པས། དེ་དག་ལས་གཞན་བྱམས་མ་ཆེན་མོའི་རྩ་བའི་མདོ་དང་ཡན་ལག་གི་རྒྱུད་དང་རྒྱས་པའི་རྒྱུད། ཐུགས་སྒྲུབ་སོགས་སྔར་ཡོད་པ་གསལ་མོད། དེང་སྐབས་ཡོད་མེད་མི་གསལ་ལ་རང་གི་ལག་ཏུ་མ་སོན་པས་མཇལ་མ་ཐུབ་པ་རྣམས་ཕུད། ད་ལན་རང་གིས་མཇལ་ཚད་དང་འབྲེལ་ནས་ཞུས་ན། བྱམས་མའི་བཞེངས་ཚུལ་ལ་སྤྱན་གསུམ་ཞབས་སྐྱིལ་ཀྲུང་ཅན་དང་། སྤྱན་གཉིས་ཞབས་གཡས་བརྐྱང་གཡོན་སྐྱིལ་ཀྲུང་ངམ་བསྐུམ་པ་ཅན། སྤྱན་གཉིས་ཞབས་སྐྱིལ་ཀྲུང་ཅན་བཅས་རིགས་གསུམ་མཐོང་བ་ལས།
གཉིས། བྱམས་མ་སྤྱན་གསུམ་ཅན་དེ་གཞུང་གང་ལས་བྱུང་བར་དཔྱད་པ།
དེ་ཡང་གོང་ནས་གླེང་བའི་བཀའ་དང་བཀའ་བརྟེན་ཁོ་བོས་མཇལ་བ་དག་ལས། བྱམས་མ་སྤྱན་གསུམ་ཅན་ནི་ཐོག་མར་སྐྱབས་སྟོན་རིན་ཆེན་འོད་ཟེར་གྱིས་མཛད་པའི་ཀུན་གསལ་རྒྱས་པའི་མངོན་རྟོགས་ལས་གསལ་བ་ཡིན་ལ། དེ་ཉིད་ལས། དབུས་སུ་ཨཱོྃ་ལས་བྱམས་མ་ཆེན་མོ། སྐུ་མདོག་དམར་སེར་གསེར་ཞུན་གྱི་མེ་དཔུང་ལྟ་བུ། གདོས་པོ་ཉེས་པ་སྤངས་པའི་རྒྱས་པར་གྱང་ཤོལ་ཀེང་རུས་ལྟ་བུའི་ཤ་ཤོ་འབར་འབུར་མེད་པ། སྤྱི་གཙུག་ནོར་བུ་རིན་པོ་ཆེ་གཡུའི་ཐོར་གཙུག་ཅན། རལ་པའི་ཅོད་པན་ཕྱེད་ཐོད་རྡིང་དུ་འཁྱིལ་ཞིང་། ཕྱེད་ནི་ཟར་བུས་སྐུ་སྟོད་ཁེབས་པ། རིན་ཆེན་སྣ་ལྔའི་རྩེ་ཕྲན་ཡེ་ཤེས་ཀྱི་འོད་དུ་འབར་བ་ལ། ཐུགས་རྗེ་སྤྲུལ་པའི་དར་གྱི་ཅོད་པན་དང་། ཡེ་ཤེས་འགག་མེད་མུ་ཏིག་གི་ཟར་བུས་མཛེས་པ། ཐེར་ཟུག་བེམ་པོར་མི་འགྱུར་བའི་བརྡར་ཞལ་ཅུང་ཟད་འགྱུར་ཞིང་བརྩེ་བས་འགྲོ་དོན་མཛད་པ། སྐུ་སྟོད་ཅུང་ཟད་འགྱིང་བ། ཐུགས་རྗེའི་སྤྱན་གསུམ་འགྲོ་ལ་གཟིགས་ཤིང་། སྨིན་མ་ཤངས་དང་སྙན་དང་མཚན་བཟང་པོ་སུམ་ཅུས་བརྒྱན་པ། ཞལ་འཛུམ་པས་ཁམས་གསུམ་ལ་བརྩེ་ཞིང་སྙན་རྒྱན་སྒྲ་རྒྱལ་དུང་གིས་ཨུཏྤལ་ལ། གཡུའི་ལུ་གུ་རྒྱུད་དོད་པ། གཡས་ཐུགས་ཀར་གསེར་གྱི་བུམ་པ་བདུད་རྩིའི་བཅུད་ཀྱིས་བལྟམས་པ་འཛིན་ཞིང་། གཡོན་པ་གར་སྟབས་ཀྱིས་ཨུད་དུ་འབར་བའི་མེ་ཏོག་གི་རྩེ་ལ་ཡེ་ཤེས་མཚོན་པའི་མེ་ལོང་འཁྱིལ་བ། དཔུང་རྒྱན་ཤེལ་གྱི་ཟླ་འོད་དང་ཕྱག་གདུབ་ཞབས་གདུབ་རིན་ཆེན་ཆུན་པོ་རིས་དང་། ཡེ་ཤེས་ཆེན་པོའི་ཐུག་ལེ་བཞི་བཅུ་གསལ་པའི་མགུལ་ཆུས་མགྲིན་སྐོར་དང་། ལྷག་པར་གཞན་དོན་ལྷུན་གྱིས་གྲུབ་པའི་ནོར་བུ་རིན་པོ་ཆེའི་དོ་ཤལ་ཉི་གདན་ལ་ཐུག་པ། གཉིས་མེད་ཡེ་ཤེས་བརྒྱད་ཅུའི་སེ་མོ་དོ་སྐེད་པར་སླེབས་པའོ། །མཛེས་སྡུག་བཀྲ་གསལ་ལྷའི་ན་བཟའ་ལྷ་མོའི་ཚུལ་དུ་ཨང་གྷ་ར་དང་། སྣ་ཚོགས་དར་གྱི་ཤམ་ཐབས་ནི་ཤིན་ཏུ་ཆེ་ཞིང་ལྷབ་ལྷུབ་ཏུ་སྤུངས་པ། ལྷའི་ན་བཟའ་རྒྱན་གྱི་ལོངས་སྤྱོད་སྙན་གྱི་ཐད་སོ་ནས་མཉེན་ཞིང་འཁྲིལ་བའི་འཕེན་ཀ་རླུང་གིས་བསྐྱོད་པ། བྱམས་མའི་ཆ་ལུགས་ལྷ་མོའི་ཚུལ་ཅན། མཛེས་དང་སྒེག་དང་བརྗིད་དང་འགྱིང་། འཛུམ་དང་བརྩེ་དང་བཞེད་པའི་ཞལ། ཞི་མར་ཞི་བའི་ཚུལ་ལྡན་ཅིང་། མཉེན་ལྕུགས་དཔལ་ལ་མདངས་དང་ལྡན། ཞབས་ནི་དཀྱིལ་མོ་དཀྲུང་བཅས་པ། སེང་གེའི་ཁྲི་ལ་བརྗིད་པའོ། །12 ཞེས་སྤྱན་གསུམ་དང་ཞབས་དཀྱིལ་ཀྲུང་ཅན་དུ་གསལ། གཞུང་འདིའི་དགོངས་པ་དང་མཐུན་པར་བྱམས་མ་ཆེན་མོ་ཀུན་གསལ་བྱམས་མ་རྒྱས་པའི་སྒྲུབ་ཐབས་དང་།13 མཁས་གྲུབ་གཡུང་དྲུང་ཚུལ་ཁྲིམས་སོགས་ཀྱིས་ཀྱང་སྤྱན་གསུམ་དང་ཞབས་དཀྱིལ་ཀྲུང་ཅན་ཇི་བཞིན་པར་དྲངས་ཡོད།14
གཞུང་འདི་གསུམ་གྱི་ལྷ་འཁོར་ནི། བྱམས་མ་ཆེན་མོ་གསང་བའི་སྒྲུབ་པ་ལས། བར་དུ་བྱམས་མ་རིན་པོ་ཆེ། །ཐེག་པ་ཀུན་གྱི་དྭངས་མ་འདི། །བསྲེག་བཅད་བརྟག་པའི་རིན་ཆེན་བཞིན། །ཀུན་གྱི་ཉིང་ཁུ་ཡིན་པས་ན། །ཕྱི་ནང་གསང་བའི་སྒྲུབ་པ་བསྟན། །བྱམས་མ་རྒྱས་པའི་དཀྱིལ་འཁོར་ལས། །སྐུ་གསུང་ཐུགས་ཀྱི་པད་སྐོར་ལྔ། །ཕྱི་ནང་སྒོ་མ་བཅུ་དྲུག་སྟེ། །ནང་ཁྱམས་བྱམས་ཆེན་སུམ་བརྒྱ་དྲུག །བར་ཁྱམས་བྱམས་སྲས་ཡེ་གཤེན་སྟོང་། །ཕྱི་ཁྱམས་བྱམས་ཕྲན་འབུམ་སྡེ་ལྔ། །འདི་ནི་ལྷ་རྒྱས་དོན་སངས་རྒྱས། །རྒྱ་ཆེ་མཆོད་དང་དབང་ལ་ཤིས། །15 ཞེས་གསལ་བ་ལྟར་གཙོ་མོ་ཤེས་རབ་བྱམས་མ་དང་། གསེར་པད་བཞི་ལ་སྐུ་རིགས་བཞིའི་བྱམས་མ། ཟངས་པད་བརྒྱད་ལ་གསུང་འཇིགས་པ་བརྒྱད་སྐྱོབ། གཡུ་པད་བཅུ་དྲུག་ལ་ཐུགས་མདོ་འབུམ་བཅུ་དྲུག ལྕགས་པད་སོ་གཉིས་ལ་ཡོན་ཏན་རྣམ་དག་གི་ཡུམ་སོ་གཉིས། སྣ་ཚོགས་པད་མ་ང་གཉིས་ལ་འཕྲིན་ལས་ལྷ་སྨན་ང་གཉིས། ཕྱི་ནང་སྒོ་བཞི་བཞི་ལ་སྒོ་མ་བཅུ་དྲུག ནང་ཁྱམས་པད་མ་ལ་བྱམས་ཆེན་བརྒྱད་དང་རྩ་བརྒྱད། བར་ཁྱམས་པད་མ་ལ་བྱམས་ཆེན་སུམ་བརྒྱ་དྲུག་ཅུ། ཕྱི་ཁྱམས་སུ་སྲས་ཕྲན་ལྔ་བརྒྱ་བཞི་བཅུ་བཅས་ལས་གྲུབ་པའི་དཀྱིལ་འཁོར་ཆེན་མོ་ཞིག་ཡིན།
ཡང་བྱམས་མ་ཆེན་མོ་ཀུན་གསལ་བྱམས་མ་རྒྱས་པའི་སྒྲུབ་ཐབས་ལས། ཀུན་གསལ་བྱམས་མ་རྩ་བའི་རྒྱུད་དང་། ཡན་ལག་གི་རྒྱུད་དང་། རྒྱས་པའི་རྒྱུད་མང་ཡང་། འདི་ནི་རྒྱས་པའི་རྒྱུད་ལས་ཉུང་དུ་བསྡུས་པའི་སྒྲུབ་ཐབས་སོ། །16ཞེས་གོང་ནས་ཀུན་གསལ་རྒྱས་སྒྲུབ་འདི་ཀུན་གསལ་བྱམས་མ་རྒྱས་པའི་རྒྱུད་ལས་བསྡུས་པ་ཡིན་ཞེས་གསུངས་མོད། དེའི་རྗེས་སུ། དང་པོ་མཛད་པའི་དཔོན་གསས་ནི། ཡང་དག་པར་རྫོགས་པའི་གཤེན་རབ་ཉིད་དོ། །བཀའ་རྒྱུད་གང་དུ་བཏུས་པ་ནི། རྒྱས་པ་འབུམ་ལྔ། སྐྱོབ་པ་མ་བརྒྱད། མདོ་རྒྱུད་མང་འབྲེལ། དེ་རྣམས་ཀྱི་ནང་ནས་མ་རྒྱུད་ཕྱི་ནང་གསང་གསུམ་བཤད་པ་ལས། འདི་ནི་བྱམས་མ་ཀུན་གསལ་བྱམས་མ་མདོ་འབུམ་གཟུངས་གསུམ་ཀུན་གྱི་དོན་གསལ་བའོ། །17 ཞེས་རྒྱས་པ་འབུམ་ལྔ་ལས་བཏུས་ཞེས་ཀྱང་གསལ། གང་ལྟར་ཡང་བསྟན་འབྱུང་སོགས་སུ་རྗེ་འབྲུག་གི་གཏེར་མའི་སྐབས་ཀུན་གསལ་བྱམས་མ་རྒྱས་པའི་རྒྱུད་ཅེས་པ་ཞིག་མ་གསལ་ལ། དེ་བཞིན་སྐྱབས་སྟོན་རིན་ཆེན་འོད་ཟེར་གྱིས་ཀྱང་། དང་པོ་དཔོན་གསས་ནི། རྩ་བའི་རྒྱུད་འབུམ་གཟུངས་གསུམ་ནི། སྟོང་པས་གསུངས་པའི་བཀའ་ཡིན་ལ། དེ་ཡང་བཀའ་ཡི་བབ་ཚང་བ་ནི་རྒྱུད་ཉིད་ཡིན་ནོ། །ལྷག་མ་རྣམས་ནི་མི་ལུས་བསམ་ལེགས་ཀྱི་བཀའ་བརྟེན་ཡིན་ནོ། །18 ཞེས་པའི་སྐབས་སུའང་ཀུན་གསལ་བྱམས་མ་རྩ་བའི་རྒྱུད་ལས་རྒྱས་པའི་རྒྱུད་ཅེས་པ་ཞིག་མ་གསུངས་ཤིང་། ད་ལན་མཇལ་སྐལ་དུའམ་མ་གྱུར་བས། ཡང་སྙིང་ག་འདྲ་ཡིན་པ་བཤད་དཀའ་མོད། འོན་ཀྱང་བྱམས་མ་ཆེན་མོ་རྩ་བའི་སྒྲུབ་པ་ལས། རྣམ་གྲོལ་ལ་ཡང་རྒྱུད་གསུམ་སྟེ། །བྱམས་མ་རྩ་ལག་རྒྱས་པའི་རྒྱུད། །དེ་རྣམས་ཉིང་ནས་ཉིང་ཁུའི་ཚུལ། །བྱམས་མ་རྩ་བའི་རྒྱུད་འདི་ལ། །དོན་ཆེད་རྣམ་པ་གསུམ་ཡིན་ཏེ། །གཞི་དང་ལམ་དང་འབྲས་བུའོ། །19 ཞེས་གསལ་བས། འོག་ནས་འཆད་འགྱུར་གྱི་བྱམས་མ་རྩ་བའི་རྒྱུད་ནི་བྱམས་མ་རྩ་ལག་རྒྱས་པའི་རྒྱུད་ཐམས་ཅད་ཀྱི་ཉིང་ནས་ཉིང་དུ་བསྡུས་པའི་སྙིང་པོ་ཡིན་པ་གསལ་བས། ཀུན་གསལ་རྒྱས་སྒྲུབ་ནི་ཀུན་གསལ་རྒྱས་པའི་རྒྱུད་ལས་བཏུས་པ་ཡིན་དུ་ཆུགས་ཀྱང་རྩ་བའི་རྒྱུད་དང་དགོངས་དོན་མཐུན་དགོས་པ་ལྟར་སྣང་མོད། འོན་ཀྱང་སྤྱན་གསུམ་དང་ཞབས་དཀྱིལ་ཀྲུང་ལྟར་བཞེད་པ་ནི་རྒྱལ་བའི་བཀའ་ཚད་མ་གང་གི་དགོངས་དོན་ཡིན་པ་ད་དུང་དཔྱད་དགོས་པར་འདུག
གསུམ། སྤྱན་གཉིས་ཞབས་གཡས་བརྐྱང་གཡོན་སྐྱིལ་ཀྲུང་ངམ་བསྐུམ་པ་ཅན་གླེང་བ།
Image
ཡིན་ནའང་རང་རེ་བོན་པོ་རྣམས་ནི་རྒྱལ་བའི་བཀའ་ཚད་མ་ལས་རང་ཉིད་ཀྱི་སློབ་དཔོན་གྱི་གསུངས་ཚད་མར་འཛིན་རྒྱུར་དགའ་བ་ཡིན་ནམ་རྒྱུ་མཚན་གང་ཡིན་མི་ཤེས་མོད། ཁོ་བོས་ད་བར་དུ་མཇལ་བའི་བྱམས་མ་ཆེན་མོའི་སྐུ་བརྙན་བྲིས་འབུར་བླུགས་གསུམ་ལས་ཀུན་གསལ་བྱམས་མ་རྩ་བའི་རྒྱུད་ལྟར་བཞེངས་པ་ཅན་ནི། ཕྱི་རྒྱལ་གྱི་འགྲེམ་སྟོན་ཁང་ཞིག་ན་ཉར་ཡོད་པར་གྲགས་པའི་རྒྱན་དྲུག་གིས་བརྒྱན་པའི་ཀུན་གསལ་བྱམས་མའི་ལུ་མ་ཞིག་དང་། གཞན《The Bon Religion of Tibet》(བོད་ཀྱི་བོན་པོའི་ཆོས་ལུགས)25ཞེས་པའི་དེབ་ཀྱི་སྟེང་དུ་བཀོད་པའི་ཤེས་རབ་བྱམས་མའི་ལུ་མ་གཉིས་ཡིན། སྔ་མ་ནི་རྒྱན་དྲུག་གིས་བརྒྱན་ཚུལ་ལ་གཞིག་ནའང་མདོ་དྲི་མེད་ལྟར་ལོངས་སྐུ་དང་སྤྲུལ་སྐུའི་རྒྱན་སོ་སོ་བ་མ་བྱུང་བའི་སྔོན་གྱི་གཟེར་མིག་དང་རྣམ་རྒྱལ་ལྟར་བདེ་བར་གཤེགས་པའི་སྐུ་ཐམས་ཅད་ལ་རྒྱན་དྲུག་གིས་བརྒྱན་པའི་ལུགས་ལྟར་བཞེངས་པ་ཅན་ཡིན་ལ། དུས་ཀྱི་ཆ་ནས་ཅུང་སྔ་བའི་རྣམ་པ་མངོན། ཕྱི་མ་འདི་ནི་སྔ་མ་ལས་ཀྱང་ཆེས་ཉམས་དང་ལྡན་པ། གཡོན་པ་འཕྲུལ་གྱི་མེ་ལོང་ཨུཏྤལ་གྱི་སྟེང་ནས་ཀླད་ལ་བསྐོར་བ། ཞེས་གསུངས་པའི་དོན་དང་ཤིན་ཏུ་མཚུངས་པ་ཅན་ཞིག་ཡིན།
དེ་ཡང་སྤྱན་གཉིས་ཞབས་སྐྱིལ་ཀྲུང་ཅན་གྱི་བྱམས་མ་ནི་གཡུང་དྲུང་ལས་རྣམ་པར་དག་པའི་རྒྱུད་ཕྱི་མའི་དགོངས་པ་ཡིན་ལ། གཞུང་དེ་ཉིད་ལས། འོད་ལས་ཡུམ་ཆེན་ས་ཏྲིག་ཨེར་སངས། །སྐུ་མདོག་རིན་ཆེན་གསེར་གྱི་སྙིང་པོ་འདྲ། །དབུ་ལ་གཡུའི་ཐོད་རྡིང་ཐོར་གཙུག་ཅན། །སྒྲ་རྒྱལ་སྙན་ཆ་གཡུ་ཡི་ལུ་གུ་རྒྱུད། །གསེར་འཕྲེང་རྩ་བརྒྱད་མགུལ་ཆུ་སེ་མོ་དོ། །གར་ཐབས་དཔུང་རྒྱན་ཤེལ་གྱི་ཟླ་རི་འོད། །ཕྱག་གདུབ་ཞབས་གདུབ་རིན་ཆེན་ཆུན་པོ་རིས། །མཛེས་སྡུག་བཀྲ་གསལ་ན་བཟའ་རྒྱན་གྱིས་བརྒྱན། །གཡས་པས་གསེར་གྱི་བུམ་པ་ཐུགས་ཀར་འཛིན། །གཡོན་པས་འཕྲུལ་གྱི་མེ་ལོང་ཀླད་ལ་བསྐོར། །པད་མའི་གདན་ལ་དཀྱིལ་མོ་དཀྲུང་དུ་བཞུགས། །འོད་ཟེར་གཞའ་ཚོན་སྣ་ལྔས་བསྐོར་བར་བསྒོམ། །32ཞེས་གསལ། རྒྱུད་འདི་ལས་བསྟན་པའི་ལྷ་ཚོགས་ནི། དེ་ཉིད་ལས། སྔགས་ཀྱི་དབང་བསྐུར་མནོས་ཤིང་དངོས་གྲུབ་ཐོབ། །ཡུམ་ཆེན་སུམ་ཅུ་རྩ་གསུམ་གནས་པ་དང་། །ཡེ་གཤེན་ཉིས་བརྒྱ་དྲུག་ཅུ་རྩ་བཞི་དང་། །རྫུ་འཕྲུལ་སྒོ་མ་བཞི་དང་བཅས་པ་ལ། །རེ་རེ་དག་ལ་བསྟོད་ཅིང་མཆོད་པ་འབུལ། །33 ཞེས་གསུངས་པས། གཙོ་མོ་ས་ཏྲིག་ཨེར་སངས། འཁོར་ཡུམ་ཆེན་བཅུ་གཉིས་ཏེ། འོད་ཀྱི་ལྷ་མོ། ཐབས་ཀྱི་བྱམས་མ། ཐུགས་རྗེ་བྱམས་མ། བསམ་གཏན་བྱམས་མ། བརྩོན་འགྲུས་བྱམས་མ། དབལ་སོ་ཡ་མ། སྨོན་ལམ་བྱམས་མ། སྟོབས་ཀྱི་བྱམས་མ། བཟོད་པ་བྱམས་མ། ཚུལ་ཁྲིམས་བྱམས་མ། གཡུང་དྲུང་ལྷ་མོ། སྲིད་པའི་ལྷ་མོ། ཕྱི་འཁོར་ཉི་ཤུ་སྟེ། ཡེ་ཤེས་ལྷ་མོ། གཡུང་དྲུང་ལྷ་མོ། རིག་པའི་ལྷ་མོ། སྒྲ་སྙན་ལྷ་མོ། པད་མའི་ལྷ་མོ། རྒྱལ་མཚན་ལྷ་མོ། གཏེར་འཛིན་ལྷ་མོ། གར་གྱི་ལྷ་མོ། ཐུགས་ཀྱི་ལྷ་མོ། དབུ་ཡི་ལྷ་མོ། ཁྲུས་ཀྱི་ལྷ་མོ། བདུད་རྩིའི་ལྷ་མོ། གསུང་གི་ལྷ་མོ། འཁོར་ལོའི་ལྷ་མོ། སྤྲུལ་བའི་ལྷ་མོ། སྤོས་ཀྱི་ལྷ་མོ། ཕྱག་གི་ལྷ་མོ། མགུལ་གྱི་ལྷ་མོ། མཐུ་བྱིན་རྒྱལ་མོ། སྦྱིན་པ་བྱམས་མ་བཅས་ཡུམ་ཆེན་སོ་གསུམ་ཅན་དང་། དེ་རེ་རེར་འཁོར་བརྒྱད་རེས་བསྐོར་བའི་ཡེ་གཤེན་ཉིས་བརྒྱ་དྲུག་ཅུ་རྩ་བཞི། སྒོ་བཞིར་སྒོ་མ་བཞི་ཅན་གྱི་དཀྱིལ་འཁོར་ཡིན།
གཞན་གཤེན་གཏེར་གྱི་རྣམ་དག་པད་མ་གཡུང་དྲུང་ཀློང་གི་དཀྱིལ་འཁོར་ལས། ཡུམ་ཆེན་མོ་ས་ཏྲིག་ཨེར་སངས་ཆེན་མོ། སྐྱེ་འགགས་མེད་པ་ནམ་མཁའི་རང་བཞིན་ཅན། ཐམས་ཅད་ཀུན་གྱི་བ་ག་ཡུམ་ཅིག་མ་ཞེས་བྱ་བ། བདེ་ལྡན་པད་མའི་རྒྱལ་མོ་དེ་ལ། འཁོར་ལྷ་མོ་སུམ་ཅུ་སོ་གཉིས་དང་། སྲས་ཡེ་གཤེན་སུམ་བརྒྱ་དྲུག་ཅུས་བསྐོར་བ།34 ཞེས་ཡེ་གཤེན་སུམ་བརྒྱ་དྲུག་ཅུ་རུ་གསུངས་ཀྱང་། དོན་ལ་ཡུམ་ཆེན་སོ་གསུམ་ལ་འཁོར་བརྒྱད་རེས་བསྐོར་བའི་ཡེ་གཤེན་ཉིས་བརྒྱ་དྲུག་ཅུ་རེ་བཞི་ལས་མེད་པས་གཡུང་དྲུང་ལས་རྣམ་པར་དག་པའི་རྒྱུད་ལས་གསུངས་པ་དང་དཀྱིལ་འཁོར་གཅིག་པ་ཡིན། །དེ་ཡང་ཕྱག་གཡས་པས་གསེར་གྱི་བུམ་པ་ཐུགས་ཀར་འཛིན་ཞིང་གཡོན་པས་འཕྲུལ་གྱི་མེ་ལོང་ཀླད་ལ་བསྐོར་བ་སོགས་འདྲ་ལ། སྤྱན་དང་བཞུགས་སྟངས་སོགས་དམིགས་བསལ་བ་མ་གསུང་བས་སྤྱན་གཉིས་དང་ཞབས་སྐྱིལ་ཀྲུང་ཅན་ཡིན་པ་ཤུགས་ཀྱིས་རྟོགས་ལ་དོན་ལ་གཡུང་དྲུང་ལས་རྣམ་པར་དག་པའི་རྒྱུད་དང་ཁྱད་པར་མེད། དེའི་ཕྱིར་རྣམ་དག་པད་མ་ཀློང་ཡངས་ཀྱི་གཙོ་མོ་སྤྱན་གསུམ་ཅན་དུ་བཞེངས་ན་གཞུང་དོན་དང་ཡེ་ནས་འགལ་བར་སྣང་ངོ་། །
གཞན་གཞུང་དེ་གཉིས་དང་མཐུན་པ་ཅན་ནི་སྤྲུལ་སྐུ་བློ་ལྡན་སྙིང་པོའི་སྙན་བརྒྱུད་མདོ་དྲི་མེད་གཟི་བརྗིད་ཀྱི་ཐེག་པ་ཆེན་པོ་ཡུམ་གྱི་དཀྱིལ་འཁོར་ཡིན་ལ། དེ་ཉིད་ལས། བདག་ཉིད་དམ་ཚིག་གི་ཡུམ་ཆེན་མོ་ས་ཏྲིག་ཨེར་སངས། སྐུ་མདོག་སེར་མོ་གསེར་བཙོ་མའི་མདོག་འདྲ་བ། ཞལ་གཅིག་ཕྱག་གཉིས་ལོངས་སྤྱོད་རྫོགས་པའི་རྒྱན་དང་ལྡན། སྟོད་གཡོག་དང་སྨད་ཤམ་རྣམ་པར་བཀྲ་བ། གཡས་པ་གསེར་གྱི་བུམ་པ་དང་། གཡོན་པས་འཕྲུལ་གྱི་མེ་ལོང་འཛིན་པ། རྩལ་ཆེན་སེང་གེ་དང་ཉི་ཟླ་པད་མའི་གདན་ལ་བཞུགས་པ།35 ཞེས་དཀྱིལ་འཁོར་འདི་ནི་གཙོ་མོ་ཤེས་རབ་ཕར་ཕྱིན་མ་ལ་འཁོར་བཅུ་དྲུག་དང་སངས་རྒྱས་ཆིག་ཁྲི་བདུན་སྟོང་གིས་བསྐོར་བ་ཅན་ཡིན། གཞུང་འདི་ལས་ཅུང་ཁྱད་མཚར་བ་ཞིག་ནི། བསྐྱེད་པའི་སྐབས་སུ་གཡས་བུམ་པ་དང་གཡོན་མེ་ལོང་དུ་གསལ་ལ། འོན་ཀྱང་སྐུ་བསྟོད་ཀྱི་སྐབས་སུ་གཡས་མེ་ལོང་དང་གཡོན་བུམ་པ་རུ་བཞེད་ཡོད་པ་དེ་ཡིན། དེ་ཉིད་ལས། དབུས་ཕྱོགས་འོག་མིན་ཞིང་ཁམས་ཀྱི། །རིན་ཆེན་པད་མའི་གདན་སྟེང་ནས། །ཡུམ་ཆེན་ཤེས་རབ་ཕར་ཕྱིན་ནི། །སྐུ་མདོག་གསེར་གྱི་སྙིང་པོ་ལ། །དབུ་ལ་གཡུ་ཡི་ཐོད་ལྡིང་ཅན། །རིན་ཆེན་སྣ་ལྔའི་རྒྱན་གྱི་མཛེས། །སྟོད་གཡོག་སྨད་ཤམ་རྒྱན་དང་ཆས། །གཡས་པས་འཕྲུལ་གྱི་མེ་ལོང་བསྣམས། །གཡོན་པས་གསེར་གྱི་བུམ་པ་འཛིན། །སེང་ཆེན་བསྣོལ་བའི་ཁྲི་ལ་བཞུགས། །ཤེས་རབ་ཕ་རོལ་ཕྱིན་པའི་ཡུམ། །དེ་ལ་ཕྱག་འཚལ་མཚན་བསྟོད་དོ། །36 ཞེས་གསལ་བ་ནི་སྐུ་བསྟོད་ཀྱི་སྐབས་སུ་ནོར་བ་ཡིན་པར་འདོད་ལ། སྤྱིར་སྔར་སོར་བདག་མདུན་བསྐྱེད་པའི་སྐབས་སུ་བསྐྱེད་ཟིན་པའི་ལྷ་ཚོགས་ལ་རྗེས་ནས་བསྟོད་པའི་སྐབས། སྔར་གྱི་བསྐྱེད་པ་ནང་བཞིན་སྐུ་བསྟོད་དགོས་པ་ལས་དེ་དང་འགལ་བར་འབྱུང་མི་སྲིད་པས། གལ་ཏེ་དེ་འདྲ་བྱུང་ན་བྲིས་ནོར་སོགས་ནོར་བ་ཁོ་ནར་འཛིན་དགོས་པ་ལས་བསྐྱེད་པའི་སྐབས་སུ་གཡས་བུམ་པ་དང་གཡོན་མེ་ལོང་ཅན་བསྐྱེད། སྐུ་བསྟོད་ཀྱི་སྐབས་སུ་གཡས་མེ་ལོང་དང་གཡོན་བུམ་པ་བཞིན་སྐུ་བསྟོད་ན་དེ་ནི་གནས་ལུགས་དང་མཐུན་ཞེས་སུ་ཞིག་གིས་སྨྲ་བར་ནུས་ཏེ་མི་ནུས་སོ། །དེ་བས་གཞུང་འདིར་གསལ་བའི་ཤེས་རབ་ཕར་ཕྱིན་མ་ཡང་ཕྱག་གཡས་བུམ་པ་དང་གཡོན་མེ་ལོང་འཛིན་པ་བསྐྱེད་པ་ལྟར་བཞེངས་དགོས་ལ་སྐུ་བསྟོད་ལྟར་བཞེངས་མི་རིགས་པར་སེམས། འོན་ཀྱང་གཞུང་འདི་རུ་དམིགས་བསལ་གྱིས་གཡས་ཐུགས་ཀར་དང་གཡོན་ཀླད་ལ་བསྐོར་བ་ཞེས་མི་གསལ་བས་ཕྱག་གི་འདུག་སྟངས་ནི་དེ་འདྲ་མིན་པར་འདོད། དེའི་ཕྱིར་འདིའི་སྐུ་བསྟོད་སྐབས་ཀྱི་ཚིག་བཤད་འདི་ཡང་བསྐྱེད་པ་ལྟར་ཡོངས་སུ་བཅའ་དགོས་ལ་མུ་མཐུད་དུ་འདིར་ལྟར་བཏོན་ན་ཅུང་ངོ་གནོང་དགོས་པ་ཞིག་ཏུ་སྣང་བས་བོན་གཤེན་ཡོངས་ལ་གྲོས་འདེབས་སུའང་ཕུལ་བ་ཡིན།
གཞུང་དེ་དག་ལས་གཞན་ལྷ་མོ་མུན་སེལ་སྒྲོན་མ་མཆོད་བསྐོར་བདུན་པ་ཞེས་བྱ་བ་ལྷ་མོ་སུམ་བརྒྱའི་གཞུང་གི་བར་དོ་འདྲེན་པའི་གཙོ་མོ་ཡང་ཡུམ་ཆེན་ས་ཏྲིག་ཨེར་སངས་ཡིན་ལ། དེ་ཡང་གཡས་བུམ་པ་དང་གཡོན་མེ་ལོང་ཅན་ཡིན་ཏེ། དེ་ཉིད་ལས། དབུས་ཀྱི་ལྟེ་བ་དཀར་པོ་ལ། །ཡུམ་ཆེན་ས་ཏྲིག་ཨེར་སངས་ནི། །སྐུ་མདོག་གསེར་ལ་འོད་ཟེར་འབར། །དབུ་ལ་གཡུ་ཡི་ཐོར་གཙུག་ཅན། །གཡས་པས་རིན་ཆེན་གསེར་གྱི་བུམ་པ་བསྣམས། །ཚེ་འདས་བག་ཆགས་དག་པར་བྱེད། །གཡོན་ན་འཕྲུལ་གྱི་མེ་ལོང་བསྣམས། །ཚེ་འདས་བར་དོའི་འཁྲུལ་སྣང་བཅད། །རྩལ་ཆེན་སེང་གེའི་ཁྲི་ལ་བཞུགས། །ཚེ་འདས་བར་དོའི་འཇིགས་སྒོ་གཅོད། །དེ་ལ་ཕྱག་འཚལ་མཆོད་པ་འབུལ། །37ཞེས་དང་། དམྱལ་བ་ལ་སོགས་འདྲེན་པའི་གཙོ་མོ་ནི་ཡུམ་ཆེན་ཐུགས་རྗེ་བྱམས་མ་སོགས་ཡིན་པ་ནི། དེ་ཉིད་ལས། ཡུམ་ཆེན་ཐུགས་རྗེ་བྱམས་མས་གཙོར་བྱས་པའི་འདས་པ་ཡེ་ཤེས་ཀྱི་ལྷ་མོ་ལྔ་བཅུས་དམྱལ་བའི་སྒྲིབ་པ་སྦྱངས། ཡུམ་ཆེན་སྦྱིན་པ་བྱམས་མས་གཙོར་བྱས་པའི་འདས་པ་བྱིན་བརླབས་ཀྱི་ལྷ་མོ་ལྔ་བཅུས་ཡི་དྭགས་ཀྱི་སྒྲིབ་པ་སྦྱངས། ཡུམ་ཆེན་བསམ་གཏན་བྱམས་མས་གཙོར་བྱས་པའི་ད་ལྟ་བཞུགས་པའི་གསལ་བ་ཡེ་ཤེས་ཀྱི་ལྷ་མོ་ལྔ་བཅུས་བྱོལ་སོང་གི་སྒྲིབ་པ་སྦྱངས། ཡུམ་ཆེན་བཟང་ཟ་རིང་བཙུན་གྱིས་གཙོར་བྱས་པའི་ད་ལྟ་བཞུགས་པའི་ལྷ་མོ་ལྔ་བཅུས་མི་ཡི་སྒྲིབ་པ་སྦྱངས། ཡུམ་ཆེན་བཟོད་པ་བྱམས་མས་གཙོར་བྱས་པའི་མ་འོངས་ཞི་བའི་ལྷ་མོ་ལྔ་བཅུས་ལྷ་མིན་གྱི་སྒྲིབ་པ་སྦྱངས། ཡུམ་ཆེན་བརྩོན་འགྲུས་བྱམས་མས་གཙོར་བྱས་པའི་མ་འོངས་བརྩོན་འགྲུས་ཀྱི་ལྷ་མོ་ལྔ་བཅུས་ལྟུང་བ་ལྷ་ཡི་སྒྲིབ་པ་སྦྱངས། པད་མ་མུན་སེལ་སྒྲོམ་མེའི་དཀྱིལ་འཁོར་བཞེངས་ནས། ཡུམ་ཆེན་ས་ཏྲིག་ཨེར་སངས་ཀྱིས་གཙོ་མོ་མཛད་ནས། ཡུམ་ཆེན་སུམ་ཅུ་རྩ་གསུམ་གྱིས། ཚེ་འདས་སློབ་མར་ཤེས་པར་བྱ་བའི་དབང་བསྐུར། ཚེ་འདས་ཚེ་འདས་སུ་ཤེས་པར་བྱ་ལ་བར་དོ་ནས་དྲངས།38 ཞེས་སོགས་ནས་གསལ་ལ། གཞུང་འདིའི་ཐོག་མཐའ་བར་གསུམ་གང་དུའང་གཙོ་མོ་དེ་དག་སྤྱན་གསུམ་ལྡན་པ་ཡེ་མ་གསལ་བས་མོ་སྦྱོང་ལྷ་མིན་འདྲེན་པའི་བཟོད་པ་བྱམས་མ་དང་བར་དོ་འདྲེན་པའི་ས་ཏྲིག་ཨེར་སངས་གཉིས་སྤྱན་གསུམ་ཅན་དུ་བཞེངས་ན་གཞུང་དོན་དང་འགལ་བ་ཁོ་ནའོ། །
གཞན་བཀའ་དྲང་ང་མའི་སྟོན་པའི་མཛད་མདོ་འབྲིང་བ་གཟེར་མིག་ལས་གསལ་བའི་དབྱིངས་ཀྱི་ཡུམ་མོ་ས་ཏྲིག་ཨེར་སངས་ཀྱང་སྤྱན་གཉིས་ཞབས་སྐྱིལ་ཀྲུང་། ཕྱག་གཡས་པས་དཔལ་བོ་འབྲུ་ལྔ་དང་གཡོན་པས་མེ་ལོང་བསྣམས་པ་ཅན་ཡིན་པ་ཀུན་གྱིས་ཤེས་གསལ་ལྟར་ཡིན་པས་འདིར་མི་གླེང་ངོ་། །
ལྔ། ཤེས་རབ་བྱམས་མ་དང་ཐུགས་རྗེ་བྱམས་མ་གཅིག་མིན་ཚུལ་བཤད་པ།
དྲུག སྤྱི་བསྡོམས་དང་བཅས་ཏེ་མཇུག་བསྡུ་བ།
དེ་ལྟར་གོང་ནས་གླེང་བ་བཞིན་བྱམས་མ་སྤྱན་གསུམ་ཞབས་སྐྱིལ་ཀྲུང་ཅན་ནི་ཀུན་གསལ་རྒྱས་སྒྲུབ་ཀྱི་ལུགས་སུ་སྣང་ལ་བཀའ་བརྟེན་གྱི་དགོངས་པ་ཡིན་པས་དེ་ལྟར་བཞེངས་ན་མི་འགལ་བ་ཙམ་ལ། འོན་ཀྱང་དཀྱིལ་འཁོར་གཞན་དག་ནི་ཀུན་གསལ་བྱམས་མ་རྩ་བའི་རྒྱུད་ཀྱི་དགོངས་པ་བཞིན། ཞབས་གཡས་བརྐྱང་གཡོན་བསྐུམ་པ་སྤྱན་གཉིས་ཅན་དུ་བཞེངས་དགོས་པ་ཡིན། དེ་བཞིན་དུ་མདོ་དྲི་མེད་གཟི་བརྗིད་ཀྱི་བྱམས་མ་རྩ་བའི་དཀྱིལ་འཁོར་གྱི་བྱམས་མ་ཉེར་གཅིག་ཀྱང་ཞབས་གཡས་བརྐྱང་གཡོན་བསྐུམ་པ་སྤྱན་གཉིས་ཅན་ཤ་སྟག་ཡིན་པ་ཤིན་ཏུ་ནས་ཤེས་དགོས་ལ། གཞན་རྣམ་དག་པད་མ་ཀློང་ཡངས་དང་ལྷ་མོ་མུན་སེལ་སྒྲོན་མའི་མཆོད་སྐོར་གྱི་བྱམས་མ་བདུན་པོ་ནི་ཞབས་སྐྱིལ་ཀྲུང་སྤྱན་གཉིས་ཅན་དུ་བཞེངས་ན་ད་གཟོད་གཞུང་གི་དགོངས་པ་དང་མཐུན་པར་འདུག ཡང་དྲི་མེད་གཟི་བརྗིད་ཀྱི་ཐེག་པ་ཆེན་པོ་ཡུམ་གྱི་དཀྱིལ་འཁོར་གྱི་གཙོ་མོ་ཤེས་རབ་ཕར་ཕྱིན་མའང་བསྐྱེད་པ་བཞིན་གཡས་བུམ་པ་དང་གཡོན་མེ་ལོང་བཞིན་བཞེངས་ན་འགྲིག་པར་འདོད། གང་ལྟར་ཡང་དེ་དག་ཐམས་ཅད་སྐུ་མཚན་དཔེ་གསལ་རྫོགས་ཅན། ཞི་བའི་རྒྱན་བཅུ་གསུམ་གྱིས་བརྒྱན་པ། གཟེར་མིག་དང་རྣམ་རྒྱལ་ལྟར་རྒྱན་དྲུག་དང་དྲི་མེད་གཟི་བརྗིད་ལྟར་ན་དྲུག་གིས་བརྒྱན་ཚུལ་ནི་ཁོ་བོས་བྲིས་པའི་བོན་གྱི་སྐུ་བརྙན་གྱི་རྒྱན་དྲུག་གི་སྐོར་གླེང་བ་ལས་གསལ་བ་བཞིན་བཞེངས་ན་རྒྱལ་བའི་བཀའ་དྲི་མ་མེད་པའི་དགོངས་དོན་དང་མི་འགལ་ལ། ཇི་སྐད་དུ་མདོ་ལས། སྐུ་གཟུགས་ཆག་ཚད་མེད་པ་དང་། །གསུང་རབ་བརྡ་དག་མེད་པ་དང་། །མཆོད་རྟེན་ཐིག་རྩ་མེད་པ་རྣམས། །རྒྱུ་སོང་འབྲས་བུ་ཙམ་མ་གཏོགས། །དོན་གྱི་ཡོན་ཏན་མི་མཐོང་སྟེ། །བསྟན་པ་དྲི་མས་སྦག་པ་ཡིན། །ཞེས་གསུངས་པ་ལྟར་ཆག་ཚད་མ་ལྡན་ནའང་སྐྱོན་དེ་འདྲ་འབྱུང་ན། བཞེངས་ཚུལ་གཞུང་དོན་དང་ཡེ་མི་མཐུན་པར་གྱུར་ན་ནི་ཉེས་སྐྱོན་འབྱུང་ངེས་པ་ནི་བཤད་མ་དགོས་པ་ཡིན་པས། སྔར་དེ་འདྲར་བཞེངས་ཟིན་པ་ནི་བཅོས་སུ་མེད་མོད། འོན་ཀྱང་རྗེས་སོར་བྱམས་མ་ཆེན་མོའི་ཞལ་ཐང་སོགས་བྲིས་འབུར་བླུགས་གསུམ་གང་ལྟར་བཞེངས་ཀྱང་རྒྱལ་བའི་བཀའ་དྲི་མ་མེད་པ་ལྟར་ཅི་ནས་ཀྱང་བཞེངས་པར་འཚལ་ལོ། ། ཞེས་ཀྱང་རྒྱ་ཆེ་བའི་ལྷ་རིས་པ་རྣམས་ལ་གདམས་སོ། །
ཞེས་བྱམས་མ་ཆེན་མོའི་ཞལ་ཐང་འདྲ་མིན་དུ་མ་མཐོང་བས། དེ་དག་གི་ཁྱད་པར་གང་འདྲ་ཡིན་པ་ཤེས་འདོད་ཀྱི་བསམ་པས་ཀུན་ནས་བསླངས་ཏེ། རང་གཞན་ཀུན་ལ་ཕན་པར་འདོད་པའི་སེམས་བསྐྱེད་ཡང་དག་པས་གཞི་བཟུང་། བཀའ་དང་བཀའ་བརྟེན་ལག་ཏུ་སོན་ཚད་ལ་བརྟེན་ནས་ཆོ་ག་སོ་སོའི་དགོངས་དོན་ལ་ཞིབ་མོ་བློ་ཡིས་དཔྱད་ནས་བཞེངས་ཚུལ་སོ་སོ་བ་གླེང་བ་འདིའང་སྒ་རིགས་སུ་དལ་རྟེན་རྙེད་པའི་སྙིགས་དུས་ཀྱི་སྤྲུལ་མིང་བ་མཁར་ནག་སྐལ་བཟང་རྒྱ་མཚོས། ཡུལ་མདོ་སྨད་ས་ཡི་ཐིག་ལེ། གཡང་ལུང་ཁྲི་ཀའི་ཡུལ་དུ་སྦྱར་བ་འདིས་ཀྱང་རྒྱལ་བ་གཤེན་གྱི་བསྟན་པ་རིན་པོ་ཆེའི་ཞབས་ནས་འདེགས་པའི་རྒྱུར་གྱུར་ཅིག་གུ།
རྗེ་བཙུན་ཡེ་ཤེས་རྒྱ་མཚོ།
རྗེ་བཙུན་ཡེ་ཤེས་རྒྱ་མཚོ་མཆོག་ནི་བོད་རབ་བྱུང་བཅོ་ལྔ་བའི་མེ་སྦྲུལ་ཏེ་སྤྱི་ལོ1917ལོར་མདོ་སྨད་གཅན་ཚའི་རི་རྒན་ནང་དུ་འཁྲུངས། དགུང་ལོ་དོན་དགུ་བ་ཤིང་ཕོ་ཁྱིའི་ལོ་སྟེ་སྤྱི་ལོ1995ལོར་དགོངས་པ་རྫོགས། དམ་པ་འདི་དགུང་ལོ་བཅུ་བདུན་སྟེང་མདོ་སྨ་དྷཱིཿཚ་བཀྲ་ཤིས་ཆོས་སྡིངས་སུ་རྗེ་གསེར་ལག་པ་འཇམ་དབྱངས་རྒྱ་མཚོའི་མདུན་ནས་རབ་ཏུ་བྱུང་། བྱ་མདོ་འབྲོག་རུ་བ་རྗེ་ཚུལ་ཁྲིམས་རྒྱ་མཚོ་དང་ཨ་རིག་སྨྲ་སེང་ཆེན་པོའི་རྣམ་སྤྲུལ་ལུང་རིགས་སྨྲ་བའི་དབང་བོ་ལྷ་སྡེ་རྗེ་ཡེ་ཤེས་རྒྱ་མཚོ་རྣམ་གཉིས་སློབ་དཔོན་དུ་བསྟེན་ནས་ནང་དོན་རིག་པ་དང་སྒྲ་སྙན་ངག་སོགས་ཐ་སྙད་རིག་གནས་ལ་སྦྱངས་པ་དཔྱིས་ཕྱིན་མཛད།
བླ་བྲང་བཀྲ་ཤིས་འཁྱིལ་གྱི་ཆོས་གྲྭར་ཞུགས་ཏེ། རྗེ་གུང་ཐང་རིན་པོ་ཆེ་འཇིགས་མེད་བསྟན་པའི་དབང་ཕྱུག་དང་མཉམ་དུ་བསྡུས་གྲྭའི་དམ་བཅའ་བཞག རབ་འབྱམས་གཞུང་བརྒྱ་སྨྲ་བའི་དགེ་བཤེས་བསང་ཁོག་ཐབས་མཁས་ཚང་སོགས་ལས་བློ་རྟགས་ཚད་ཀྱི་གཞུང་རྣམས་ལ་གཞན་དྲིང་མི་འཇོག་པའི་ཤེས་རབ་ཀྱིས་ཡང་དག་པར་དཔྱད་ཅིང་། དགུང་ལོ་ཉེར་དགུའི་སྟེང་བཀྲ་ཤིས་འཁྱིལ་དུ་གུང་ཐང་རིན་པོ་ཆེས་ཁོང་ཉིད་ཟླ་བོར་འདེམས་ནས་བཀའ་རམས་དམ་བཅའ་བཞག་སྟེ་སློབ་གཉེར་གྱི་མཐར་ཕྱིན། དགུང་གྲངས་སོ་གཉིས་པར་འདུལ་བ་དང་མངོན་པ་མཛོད་ལ་གཟིགས་ནས་སློབ་དཔོན་དབྱིག་གཉེན་གྱི་མཛོད་རྩ་དང་རྗེ་བསྟན་པའི་སྒྲོན་མེའི་མཛོད་སྡོམ་གཉིས་ཐུགས་ལ་བྱང་བར་མཛད། རྗེ་བཙུན་གྲགས་པ་རྒྱ་མཚོ་སོགས་མདོ་སྨད་མཁས་དབང་རྣམས་ཀྱི་མདུན་ནས་ཆོས་མངོན་པ་མཛོད་ཀྱི་ཞིབ་ཁྲིད་མནོས་ཏེ།  ཡོངས་འཛིན་གྲགས་པ་རིན་པོ་ཆེས། དཔེ་ལ་མ་ལྟོས་པར་མཛོད་རྩ་བའི་ཚིག་འགྲེལ་བློ་ཐོག་ནས་ཤར་ཤར་འགྲོ་བ་མཛོད་ལ་སློབ་གཉེར་བཟང་བོ་ཡོང་བའི་ཚད་ཡིན་ཞེས་ཁོང་ལ་བསྔགས་པའི་མེ་ཏོག་གཏོར། 1951ལོར་རྡོ་རྦིས་དགེ་བཤེས་ཆེན་མོས་ཁོང་ལ་མཛོད་པ་ཡེ་ཤེས་རྒྱ་མཚོ་ཞེས་པའི་མཚན་སྙན་གནང་བས་སྐུ་ཉིད་མཛོད་ལ་མཁས་པའི་སྙན་གྲགས་རྒྱས།
ཁོང་གི་བརྩམས་ཆོས་རྣམས་ཟབ་ཅིང་བརླིང་བས། བོད་ཕྱི་ནང་ལ་གྲགས་ཆེ་བ་ནི་སྟོན་པའི་རྣམ་ཐར་དང་། མཛོད་འགྲེལ། དབུ་ཕར་ཚད་ཀྱི་འགྲེལ་བ། རྒྱུད་བླ་མའི་བསྟན་བཅོས་ཀྱི་བསྡུས་དོན། འགྲེས་རྐང་བརྒྱ་རྩ་བརྒྱད་ཀྱི་རྣམ་བཤད། ད་དུང་ལྷ་སའི་མཁས་དབང་རྣམ་པས་བསྐུལ་ངོར་གསུངས་པའི་ལས་འབྲས་ཀྱི་རྣམ་གཞག་སོགས་ཡོད། དམ་པ་འདི་ཉིད་བླ་བྲང་བཀྲ་ཤིས་འཁྱིལ་དུ་ཕེབས་ཉིན་དེར་རྗེ་འཇིགས་མེད་འཕྲིན་ལས་རྒྱ་མཚོས་སྨན་ལུང་གསུང་བཞིན་པ་དང་འཕྲད་དེ། ཁོང་གི་སྐུ་ཚེ་གང་བོར་གངས་ཅན་གསོ་རིག་གི་རྒྱུན་སྤེལ་ནས་མདོ་སྨད་ཀྱི་ལྷ་རྗེ་ཕུལ་དུ་བྱུང་བ་ཞིག་ཏུ་གྱུར་ཏེ་རྒྱལ་ཁབ་ཀྱི་རབ་འབྱམས་སྨན་པའི་གོ་གནས་ཀྱང་ཐོབ་ལ། སྡེ་སེར་སྐྱ་མང་པོར་བརྩེ་གཟིགས་ཀྱིས་མདོ་སྨད་སྐྱེ་འགྲོ་ཀུན་ལ་ཕན་བདེ་བླ་ལྷག་ཏུ་བསྩལ།  མཁས་བཙུན་བཟང་གསུམ་གྱི་དམ་པ་འདི་ཉིད་རིགས་གཞུང་གིས་ཕྱུག་ལ་ཞལ་སློབ་ཀྱང་བསིལ་ལྗོངས་ཕྱི་ནང་ལ་ཁྱབ་པས་མདོ་སྨད་ལྗོངས་ཀྱི་ཆོས་རྗེ་དོན་འགྲུབ་རིན་ཆེན་གཉིས་པ་ཞེས་པའི་སྙན་གྲགས་མཐོ། རྗེ་གུང་ཐང་བས་ཁོང་ལ། འདུལ་བ་འབུམ་སྡེར་ཡོན་ཤཱཀྱ་རྣམ་གཉིས་དང་། །ཚད་མའི་གཞུང་ལ་ཕྱོགས་གླང་ཆོས་གྲགས་བཞིན། །མངོན་པའི་སྡེ་ལ་ཐོགས་མེད་སྐུ་མཆེད་དང་། །དབུ་མའི་གཞུང་ལ་ཀླུ་སྒྲུབ་ཡབ་སྲས་ལྟར། །མིང་ཙམ་མིན་པའི་དོན་གྱི་དགེ་བའི་བཤེས། །ཞེས་གདེང་འཇོག་ཆེན་པོ་མཛད་ཡོད།     ཁོང་ནི་དྷཱིཿཚ་གཙོས་བཤད་སྒྲུབ་བསྟན་པའི་འདུས་སྡེར་འཆད་རྩོད་རྩོམ་པའི་ལས་དོན་རླབས་ཆེ་བས། འདིས་བསྡུས་པའི་པོ་ཏི་ལྔ་ལས་བརྩམས་ཆོས53ཡོད་ཅིང་། མདོ་སྨད་ཁ་སྒང་ཨོ་བསོའི་ཤིང་པར་ལ་ཡང་པོད་ལྔ་བཞུགས།
ཀུ་རུ་ཀུ་ལླེ་དཀར་མོ་ཞལ་གཅིག་ཕྱག་དྲུག་མ་
《སྒྱུ་འཕྲུལ་དྲ་བའི་རྒྱུད་སྟོང་ཕྲག་བཅུ་དྲུག་པ》ལས་གསུངས་པའི་ཀུ་རུ་ཀུ་ལླེ་དཀར་པོ་སྟེ། སློབ་དཔོན་ནག་པོ་སྤྱོད་པའི་ལུགས་ཀྱི་ཀུ་རུ་ཀུ་ལེ་ཡང་ཟེར། འདིའི་སྒྲུབ་ཐབས་རྒྱ་གཞུང《སྡེ་དགེ་བསྟན་འགྱུར》སྔགས་ཕྱོགས་པོད[མུ]པའི་ནང་ཡོད།
༼དུང་དཀར་ཚིག་མཛོད་ཆེན་མོ་༽ནས་བཏུས།
ཨེ་ཤ་ཡ་གླིང་ཆེན་
‘’‘ཨེ་ཤ་ཡ་གླིང་ཆེན་’‘’ ‘’‘Asia’‘’  ‘’‘亚洲’‘’ སྤྱིའི་ས་ཁྱོན་ལ་སྤྱི་ལེ་གྲུ་བཞི་མ་བྱེ་བ་བཞི་དང་ས་ཡ་གསུམ་འབུམ་བཞི་ཁྲི་གཉིས་༼༥༣༥༢༠༠༠༠༽ཡོད་པ་དང་། རྒྱལ་ཁབ་ལྔ་བཅུ་༼༥༠༽ཡོད། གླིང་འདི་ནི་མི་འབོར་ཆེས་མང་པའི་སྐམ་ས་ཆེན་པོ་དེ་ཡིན་ལ།  འཛམ་གླིང་ཧྲིལ་བོའི་མི་འབོར་གྱི་བརྒྱ་ཆའི་དྲུག་ཅུ་༼༦༠％ ༽ཙམ་གླིང་འདིར་འཚོ་སྡོད་བྱས་ནས་ཡོད།
འབེན་རྫ་དགོན
ངར་སྨད་ནས་སྤྱི་ལེ་༥ཙམ་སོང་ན་འབེན་རྫ་གྲོང་གི་རི་ཁུག་ཏུ་དགོན་དེ་མཇལ་རྒྱུ་ཡོད། དགོན་དེ་ནི་དགེ་བཤེས་འབེན་ཀུན་མཁྱེན་གྱིས་ཕྱག་འདེབས་གནང་མཛད། འབྲས་སྤུངས་བདེ་ཡངས་གྲྭ་ཚང་གི་ཁོངས་ཡིན། སྔོན་ཚོགས་ཁང་ཀ་བ་བཅུ་དྲུག་ནང་རྟེན་གཙོ་ཐུབ་དབང་གི་སྐུ་བརྙན་སོགས་མཇལ་རྒྱུ་ཡོད། ད་ལྟ་སྔོན་གྱི་འདུ་ཁང་གི་གྱང་གོག་སྟེང་ཉམས་གསོ་གནང་བའི་ནང་སྟོན་པའི་སྐུ་བརྙན་དང་། མགོན་པོ་དམར་ནག་གི་འཁོར་བཤན་པ་རང་འཁོར་མ་ར་གཉེན་སྟག་དང་མ་ཧཱ་ཏྲི་ཏ་བཅས་གསར་བཞེངས་གནང་བ་མཇལ་རྒྱུ་ཡོད། དགེ་བཤེས་འབེན་ནི་ཐོག་མར་ཇག་པ་ཡིན་པ་ལ་ཉིན་གཅིག་རྒད་མོ་ཞིག་ཐུག་པས་རྒས་མོས་འབེན་ཇག་པ་ཐུག་ན་ཅུ་བྱེད་ཅེས་རྒད་མོ་ས་ལ་འགྱེལ་བས་དེ་ནས་བཟུང་ངེས་འབྱུང་སྐྱེས་ཏེ་ཆོས་གནང་ཞེས་ཟེར། ཡང་རོང་པོ་སྒང་ཞེས་པའི་གྲོང་གི་ཆུ་བོའི་ཕ་རིར་བཀའ་གདམས་བཀའ་དབང་དགོན་ཞེས་པ་དེ་ལྷོ་ངོས་རི་ལྡེབས་སུ་མཇལ་རྒྱུ་ཡོད། ཡང་དབུ་སྣའི་གྲོང་ཞེས་པའི་རྒྱབ་རིར་མངའ་རིས་པ་བསོད་ནམས་རིན་ཆེན་གྱིས་ཕྱག་བཏབ་གནང་བའི་སྤེན་ཀ་དགོན་ཞེས་ཤིང་སྤེན་མའི་ཀ་བ་ཅན་གྱི་དགོན་དེ་མཇལ་རྒྱུ་ཡོད།།
མྱང་ཏིང་ངེ་འཛིན།
མྱང་ཏིང་ངེ་འཛིན་ནི་བོད་ཀྱི་བང་ཆེན་པོ་ཞག་རེད།ཁོང་གིས་སྤེལོ་༧༩༨ནས་༨༣༨བར་དབང་བསྒྱུར་བྱས་པ་རེད།
བྱང་ཨ་མེ་རི་ཀ་གླིང་ཆེན་
བྱང་ཨ་མེ་རི་ཀ་གླིང་ཆེན་ North America 北美洲''' གླིང་ཆེན་འདིའི་སྤྱིའི་ས་ཁྱོན་ལ་སྤྱི་ལེ་གྲུ་བཞི་མ་བྱེ་བ་གཉིས་ས་ཡ་བཞི་འབུམ་བཞི་ཁྲི་དགུ༼༢༥༥༩༠༠༠༠༽ཡོད་ལ། འདི་ནི་ཨ་རི་གཙོ་བྱས་པའི་འཛམ་གླིང་གི་དཔལ་འབྱོར་ཚོགས་པ་ཆེས་ཆེན་པོ་ཡིན་པའི་རྒྱལ་ཁབ་ཉེར་གསུམ་༼༢༣༽ཡོད་པ་དེ་དག་གིས་གྲུབ་ཡོད།
སྨིན་བདུན་སྲུང་སྐར་ཕྱོགས་སྟོན་མ་ལག་
༢༠༡༨ལོར། རང་རྒྱལ་གྱིས་འཛུགས་སྐྲུན་དང་འཁོར་རྒྱུག་བྱས་པའི་སྨིན་བདུན་སྲུང་སྐར་ཕྱོགས་སྟོན་མ་ལག་དེ་གོ་ལ་ཧྲིལ་པོའི་དྲ་བའི་དཔེ་དབྱིབས་སུ་བེད་སྤྱད་པས། ཐོན་ལས་འབྲེལ་བར་འཕེལ་རྒྱས་ཀྱི་ལམ་བུ་གསར་པ་ཞིག་སྐྲུན་ཡོད།
༢༠༡༧ལོའི་ཟླ་༩པར། རྒྱལ་ནང་ཁེ་ལས་ཀྱིས་ཞིབ་འཇུག་དང་གསར་སྤེལ་བྱས་པའི་གོ་ལ་ཧྲིལ་པོའི་དུས་རབས་གསར་པའི་སྨིན་བདུན་ཨང་གསུམ་པའི་བརྡ་རྟགས་སྒྲིག་གཞིར་རམ་འདེགས་བྱེད་པའི་མ་ལག་ཞིབ་ཚགས་ཆེ་བའི་SoCཕྱོགས་སྟོན་གྱི་ཉིང་ལྷེབ་དངོས་སུ་ཡོངས་སྒྲགས་བྱས།
༢༠༡༨ལོར། རང་རྒྱལ་གྱིས་འཆར་གཞི་བྱས་ན་སྨིན་བདུན་ཨང་གསུམ་པ་རྟགས་ཅན་གྱི་སྲུང་སྐར་༡༨གཡས་གཡོན་འཕེན་གཏོང་བྱས་ནས། གཙོ་བོ་རྒྱུད་གཅིག་ལམ་གཅིག་ཁོངས་ཀྱི་རྒྱལ་ཁབ་དང་ས་ཁུལ་དག་ལ་ཞབས་ཞུ་མཁོ་འདོན་བྱེད་རྒྱུ་རེད།
ལྷོ་ཨ་མེ་རི་ཀ་གླིང་ཆེན་
ལྷོ་ཨ་མེ་རི་ཀ་གླིང་ཆེན་ South America  南美洲 གླིང་ཆེན་འདིར་རྒྱལ་ཁབ་བཅུ་གཉིས་༼༡༢༽ཡོད་ལ།   སྤྱིའི་ས་ཁྱོན་ལ་སྤྱི་ལེ་གྲུ་གཞི་མ་བྱེ་བ་གཅིག་ས་ཡ་བདུན་འབུམ་བརྒྱད་ཁྲི་བཞི་༼༡༧༨༥༠༠༠༠༽ཡོད ། འཛམ་གླིང་ཆེ་ཤོས་སུ་གྲགས་པའི་ཨེ་མཱ་ཟོན་ཞེས་པའི་ཆར་ལྡན་ནགས་ཚལ་ཆེན་མོ་གླིང་འདིར་ཡོད་ལ། ལྷོ་ཨ་མེ་རི་ཀ་སྤྱིའི་ས་ཁྱོན་གྱི་བརྒྱ་ཆའི་སུམ་ཅུ་༼༣༠% ༽ཟིན་ཡོད།
སྨིན་བདུན་སྲུང་སྐར་ཕྱོགས་སྟོན་མ་ལག་
༢༠༢༠ལོའི་ལོ་མཇུག་ཏུ་སླེབས་དུས། རང་རྒྱལ་གྱིས་གོ་ལ་ཧྲིལ་པོར་ཁྱབ་པའི་སྲུང་སྐར་༣༥སྐྲུན་ནས། གོ་ལ་ཧྲིལ་པོའི་འཛད་སྤྱོད་པ་རྣམས་ལ་ཕྱོགས་སྟོན་སོགས་ཀྱི་ཞབས་ཞུ་མཁོ་འདོན་བྱེད་རྒྱུ་རེད། དུས་མཚུངས་སུ། སྨིན་བདུན་ཨང་གསུམ་པ་རྟགས་ཅན་གྱི་དྲ་བས། ཕན་འབྲས་ཡོད་པའི་སྒོ་ནས་ལས་རིགས་ཁྲོམ་རྭ་དང་། ཀུན་བསྡུས་ཁྲོམ་རྭ། དམིགས་བསལ་ཁྲོམ་རྭ་དེ་བཞིན་རིག་ནུས་གྲོང་ཁྱེར་སོགས་གསར་དར་ཁུལ་གྱི་འཕེལ་རྒྱས་ཀྱི་སྣེ་འཁྲིད་རྒྱུ་རེད།
བཀའ་འགྱུར་གྱི་པར་གཞི་ཁག་བྱུང་ཚུལ་
རྭ་རྒྱ་བཀའ་འགྱུར་པར་མ།
རབ་བྱུང་བཅུ་བཞི་པའི་ཤིང་ཁྱི་ལོ་སྟེ་སྤྱི་ལོ༡༨༡༤ལོར་མདོ་སྨད་མགོ་ལོ་རྭ་རྒྱ་དགོན་པའི་གདན་ས་བ་ཤིང་བཟའ་པཎྜི་ཏ་བློ་བཟང་དར་རྒྱས་རྒྱ་མཚོས་ཞལ་བཀོད་ལྟར་སྦྱིན་བདག་མཛད་དེ<<སྡེ་དགེ་བཀའ་འགྱུར>>དཔར་མ་གཞིར་བཟུང་ནས་དཔར་བརྐོ་གནང་བ་ལོ་ངོ་དྲུག་གི་རིང་བཀའ་འགྱུར་ཁ་ཚང་དཔར་བརྐོས་གྲུབ་ནས་རྭ་རྒྱའི་དཔར་ཁང་ཆེན་མོར་བཞུགས་པ་དང་། འདིའི་དཀར་ཆག་པཎ་ཆེན་སྐུ་ཕྲེང་བདུན་པ་བསྟན་པའི་ཉི་མས་མཛད་པ་<<མདོ་རྒྱུད་ཆོས་ཀྱི་སྒོ་བརྒྱ་ཅིག་ཅར་འབྱེད་པའི་ལྡེ་མིག>>ཅེས་པར་བཞུགས།
སོག་ཁུ་རེ་བཀའ་འགྱུར་དཔར་མ།
སོག་པོའི་ཏཱ་ཁུ་རེ་ཆོས་སྡེ་ཆེན་མོའམ་དེང་གི་མོང་གོལ་རྒྱལ་ཁབ་ཀྱི་རྒྱལ་ས་ཨུ་ལང་བྷ་ཐོར་གྱི་དགའ་ལྡན་དགོན་ཟེར་བ་ནས་<<སྡེ་དགེ་བཀའ་འགྱུར་>>དཔར་མ་གཞིར་བཟུང་སྟེ་དཔར་བརྐོའི་ལས་སྒོ་བརྩམས་ཀྱང་འཕྲོ་ལུས་སུ་ཡོད་པ། ཁལ་ཁ་རྗེ་བཙུན་དམ་པ་སྐུ་ཕྲེང་བརྒྱད་པ་བསྟན་འཛིན་དབང་ཕྱུག་དང་ཨེ་རྟེ་ནི་ཆེ་ཚང་ནོ་ཡོན་དོན་གྲུབ་ལྷ་མོ་རྣམ་གཉིས་ནས་དཔར་གཞི་ལེགས་སྒྲུབ་དགོས་པའི་བཀའ་ལུང་བཀོད་ཁྱབ་ཕེབས་པར་བརྟེན། རབ་བྱུང་བཅོ་ལྔ་པའི་ས་སྤྲེལ་ལོ་སྟེ་སྤྱི་ལོ༡༩༠༨ལ་སླར་ལས་འཕྲོ་མཐུད་དེ་ལོ་ངོ་གཉིས་ཙམ་རིང་པོད་བརྒྱ་དང་ལྔ་མཇུག་ཡོངས་སུ་རྫོགས་ནས་ཆོས་སྡེ་ཆེན་པོ་དེར་བཞུགས་པ་ལ་སོག་ཁུར་རེ་བཀའ་འགྱུར་ཞེས་གྲགས་ཤིང་། དཀར་ཆག<<དགེ་མཚན་འབུམ་ཕྲག་ཕྱོགས་མཐར་འཕེལ་བར་བྱེད་པའི་སྐྱེ་བ་ལྔ་པའི་སྒྲ་དབྱངས་>>ཞེས་པ་བཞུགས།
ལྷ་སའམ་ཞོལ་བཀའ་འགྱུར་དཔར་མ།
འབྲི་གུང་སྒོ་ལྕག་སྤྲུལ་སྐུ་ངེས་དོན་བསྟན་འཛིན་ཆོས་ཀྱི་དབང་པོས་རྒྱལ་དབང་བཅུ་གསུམ་པ་མཆོག་ལ་དབུས་ཕྱོགས་སུ་བཀའ་འགྱུར་དཔར་བརྐོ་དགོས་ཚུལ་གྱི་གསོལ་བ་དོན་སྨིན་དང་སྦྱིན་བདག་མཛད་དེ། སྣར་ཐང་དཔར་མ་དང་རྒྱལ་རྩེའི་ཐེམ་སྤང་མ། སྡེ་དགེ་བཀའ་འགྱུར་སོགས་མ་དཔེ་ཁུངས་ཐུབ་རྣམས་གཞི་བཟུང་ནས་ལྷ་ལྡན་དུ་དཔར་བརྐོའི་ལས་ལས་སྒོ་བརྩམས། རིང་པོར་མ་ཐོགས་པར་སྒོ་ལྕོག་སྤྲུལ་སྐུ་དང་རྒྱལ་དབང་བཅུ་གསུམ་པ་རྣམ་གཉིས་སྔ་ཕྱིར་སྐུ་གཤེགས་པས་ལས་འཕྲོ་ལུས་པ། སླར་ཡང་རྒྱལ་ཚབ་རྭ་སྒྲེང་རིན་པོ་ཆེ་དང་རྒྱལ་བའི་གཞུང་སྲིད་བློན་ཀུན་དགའ་དབང་ཕྱུག་གཉིས་ནས་འཕྲོ་སྐྱོང་མཛད་པར་བརྟེན་རབ་བྱུང་བཅུ་དྲུག་པའི་ཤིང་ཁྱི་ལོ་སྟེ་སྤྱི་ལོ་༡༩༣༤ལོ་ལ་བཀའ་འགྱུར་པོད་བརྒྱ་ཐམ་པའི་པར་གཞི་ཆ་ཚང་བཞེངས་གྲུབ་པ་ཕོ་བྲང་པོ་ཏ་ལའི་ཉེ་འདབས་ཞོལ་པར་ཁང་དུ་བཞུགས། དེའི་པར་གཞི་ལ་དུས་འགྱུར་གྱིས་པར་བརླག་ཆེར་མ་སོང་བ་རྨང་གཞི་བྱས་ཏེ་དེང་སྐབས་བོད་ནང་བསྟན་མཐུན་ཚོགས་ནས་བསྐྱར་བརྐོས་གྲུབ་སྟེ་ཆོས་སྦྱིན་སྤེལ་བཞིན་པའོ། ། འདིའི་དཀར་ཆག་མཁས་པ་མང་པོས་སྔ་ཕྱིར་མཛད་པ《ལེགས་བཤད་འཕྲུལ་གྱི་ལྡེ་མིག 》ཅེས་པ་བཞུགས། ཡང་རྒྱ་ཡིག་གི་དཔྱད་རྩོམ་ལ་ལར་པོ་ཏ་ལའི་དཔར་མ་དང་ལྷ་སའི་ཞོལ་དཔར་མ་གཉིས་སོ་སོར་ཡོད་ཚུལ་ངོ་སྤྱོད་བྱས་ཡོད་ཀྱང་། ལྷ་ལྡན་གྱི་པར་གཞི་སྔ་ཕྱི་བར་ཆད་ཀྱིས་སྐྱར་བརྐོ་ཐེངས་གཉིས་བྱས་པ་དཔར་གཞི་གཉིས་སུ་བགྲང་བ་མིན་ན་དགེ་བཤེས་ཤེས་རབ་རྒྱ་མཚོ་ཞུས་ཆེན་གནང་བ་ཞོལ་པར་ལས་གཞན་གང་ཡོད་ཆ་མ་འཚལ་ལོ། །
ལྦ་ར་བཀའ་འགྱུར་པར་མ།
ཁམས་སྡེ་དགེའི་ངོར་པ་དཔོན་སློབ་འཇམ་དབྱངས་བློ་གཏེར་དབང་པོའི་ཞལ་སློབ་ལྦ་ར་རི་ཁྲོད་པ་དམ་ཆོས་བསྟན་པ་ནས། སྡེ་དགེ་པོད་ཉིས་བརྒྱ་དང་དྲུག་ཅུ་བཞུགས་པ་གསར་བཞེངས་མཛད་དེ་པར་གཞི་ཁ་ཚང་ལྦ་ར་རི་ཁྲོད་དུ་བཞུགས་པ་ལྦ་ར་བཀའ་འགྱུར་ཞེས་བྱ་ལ། འདིའི་དཔར་ཤིང་ད་ལྟ་མེད་མོད། དཔར་མ་པོད་འགའ་རེ་མཇལ་རྒྱུ་ཡོད་ཟེར་ཞིང་དཀར་ཆག་སོགས་ཡོད་རབས་མེད།